Borko Stefanović u Leskovcu: Radimo svaki dan na stvaranju snažnog fronta jedinstvene opozicije - Dnevnik Juga\nCarinarnici sprečili šverc sertifikata i barkodova svetski poznatih marki Armani i Guči\nMiris ajvara u Leskovcu najavljuje takmičenje „Izađi mi na teglu“\nPočetna / GRADOVI / Leskovac / Borko Stefanović u Leskovcu: Radimo svaki dan na stvaranju snažnog fronta jedinstvene opozicije\nBorko Stefanović u Leskovcu: Radimo svaki dan na stvaranju snažnog fronta jedinstvene opozicije\nAdministrator 1 седмица Leskovac, POLITIKA Ostavi komentar\nZamenik predsednika Stranke slobode i pravde (SSP) Borko Stefanović posetio je Leskovac gde je posle sastanka sa stranalkim funkcionerima održao i konferenciju za medije na keju u blizini spomenika Tomi Zdravkoviću.\nStefanović je najavio nastavak borbe za promene i posebno istakao tešku situaciju na jugu Srbije.\n-Sastanak smo zbog pandemije održali na otvorenom i razgovarali smo o problemima s kojima se opštine i gradovu na jugu Srbije susreću, da iznesemo naš plan za dobar i bolji život SSP i da razgovaramo o svim aspektima hroničnog zapostavljanja juga Srbije od strane centralnih vlasti. Stiče se utisak da je ova vlast odustala od juga Srbije, iako predsednik Vučić kaže da nikad ne odustaje i da predaja nije opcija, oni su predali jug Srbije svojoj sudbini jer su počeli da grade fabrike za motanje kablova u Zelenim zonama, tamo gde je trebalo da se razvija voćarstvo i povrtarstvo. Ovde postoje neverovatni uslovi za razvoj poljoprivrede, ali naša vlada ne želi da to subvencioniše, da omogući izgradnju staklenika, formiranje otkupnih stanica i prerađivačke industrije za voće i povrće. Naš plan je upravo to jer mi želimo da jug Srbije se vrati i na evropsku i našu mapu kroz proizvode koje najbolje pravimo. I to ne samo kroz sirovine, nego kroz prerađevine voća i povrća – rekao je Borko Stefanović na konferenciji za medije u Leskovcu.\nZamenik predsednika SSP je ocenio da je „zemlja okupirana naprednjacima“.\n-Mi želimo da temeljno promenimo sistem u Srbiji. Promene sistema ne treba da se plaše ljudi koji su članovi ili su glasali za SNS kako bi zaposlili sebe ili svoju decu. Niko njima neće oduzeti ni posao, ni platu, ni penzije, jedino što im se može dogoditi je da te plate i penzije budu veće, kao da i stalnost radnog odnosa, jer mi ne verujemo u privremene i povremene poslove koje vlast koristi da ucenjuje ljude – dodao je Stefanović.\nDrugi čovek SSP-a je poručio da je bojkot izbora bio uspešan.\n-Naš cilj je da dobijemo pregovore između režima i opozicije pod okriljem misije Evropske unije i veoma smo blizu tom momentu. Mi ćemo tražiti dve stvari, prva je otvaranje RTS-a za drugačija mišljenja i to mimo kampanje, a druga zakonsko onemogućavanje pritiska i ucene nad biračima. Što se predsedničkih izbora tiče, koji nas očekuju za dve godine, mi radimo svaki dan na ostvarivanju snažnog fronta jedinstvene opozicije. Zato smo i oformili Udruženu opoziciju Srbije u kojoj su stranke Saveza za Srbiju osim Dveri, neke manje partije i sindikati, istaknuiti pojedinci i na tome ćemo nastojati da radimo. Hoće li opozicija ići u jednoj ili više kolona odlučićemo kada dođe vreme za to – naglasio je Borko Stefanović na konferenciji za medije u Leskovcu.\nTagoviBorko Stefanović Leskovac SSP Udružena opozicija\nPrethodni Predsednik Nacionalnog saveta Albanaca Ragmi Mustafa posetio Medveđu\nSledeći Tri saobraćajke, nema povređenih\nI ove godine tradicionalno se održava sedma po redu, sezona čuvenog karavana „Izađi mi na …


Rusija će učiniti sve da se ne pojave američke rakete u Pribaltiku - Sputnjik Srbija\n21:51 05 Decembar 2019\nRusija će učiniti sve da se ne pojave američke rakete u Pribaltiku\n10:28 07.02.2019 (osveženo 10:40 07.02.2019) Preuzmite kraći link\nZamenik šefa diplomatije Rusije Sergej Rjabkov je obećao da će učiniti sve da ne dozvoli da se u baltičkom regionu pojave američke rakete.\nRusija uputila notu ambasadi SAD povodom optužbi za kršenje Sporazuma o raketama\n„Uradiću sve da se to ne desi“, izjavio je Rjabkov na pres-konferenciji u MIA „Rusija sevodnja“.\nOn je izrazio uverenost da će svi u Rusiji koji imaju veze sa spoljnom politikom, vojnom sferom i bezbednošću, „raditi kao jedinstven tim kako ne bi nastala situacija koja će značiti rušenje svega što je decenijama predstavljalo suštinu evropske bezbednosti“.\nOn je siguran da će SAD i NATO preduzeti mere za vojno obuzdavanje Rusije, na šta će Moskva odgovoriti.\n„Polazićemo od toga da će oni raditi na vojnom obuzdavanju Rusije. I to vrlo oštro. Mi ćemo na njih odgovarati, nećemo ništa inicirati. Međutim, kolege koje danas razmišljaju kako da se Rusija što više potkopa u vezi sa događajima, to treba takođe da znaju. Mislim da je konkretna mera obrazložena i da će se te mere biti izvoditi, ako ta država ne pokaže potrebnu uzdržanost i odgovornost“, izjavio je on.\n05/12 21:33Lazanski: Iza kulisa sastanka u Sočiju\n05/12 21:15Situacija nikad gora: Migranti tope sneg da bi pili vodu /foto/\n05/12 21:00Srbija i Rusija planiraju da zajedno proizvode složene borbene sisteme /video/\n05/12 20:54Američke sankcije nisu uzbudile Moskvu\n05/12 20:40Nemački odlučujući pokušaj da zaustavi ruski gasovod\nAmerika smislila „demokratski“ rasplet: Neka narod odluči da je Kosovo nezavisno!\nEkskluzivno: Najbolje fotografije ruskih lovaca Su-57, Su-30 i MiG-29 u letu


You are at:Home»Vijesti»Kovid sprečava desetine hiljada ljudi da glasaju\nZbog velikog pritiska na zdravstveni sistem, neažurnosti lokalnih zdravstvenih i komunalnih vlasti, loše izborne organizacije i nepostojanja adekvatnih evidencija, desetine hiljada ljudi u Bosni i Hercegovini neće moći glasati jer nemaju dokaz o pozitivnom nalazu na koronu ili o izolaciji.\nTrenutno, prema podacima Ministarstva civilnih poslova Bosne i Hercegovine, u Bosni i Hercegovini ima malo više od 30.000 aktivnih slučajeva zaraze dok je broj ljudi koji se nalaze u izolaciji daleko veći.\n“To ozbiljno ugrožava ionako sa svih strana kontaminiran izborni proces i mnogim ljudima će biti uskraćeno osnovno demokratsko pravo jer se nije na vrijeme razmišljalo o tome kako im obezbijediti da glasaju”, rekla je za “Nezavisne” Tanja Topić, politički analitičar, dodajući da je tragično da se oni koji je trebalo da vode računa o tome uopšte ne uzbuđuju.\nNaime, da bi onaj ko je pozitivan ili se nalazi u izolaciji mogao glasati na dan izbora, potrebno je da opštinskoj izbornoj komisiji dostavi nalaz zdravstvene ustanove koji potvrđuje da je birač pozitivan ili akt o izolaciji i to do nedjelje, 15. novembra, najdalje do devet časova. Međutim, problem je što takve potvrde kasne i više od deset dana. Kako će glasati oni koji su testirani i koji imaju simptome, a nemaju potrebnu dokumentaciju, juče nam niko, barem ne zvanično, nije mogao reći iako smo kontaktirali sa nekoliko opštinskih izbornih komisija.\nU Gradskoj izbornoj komisiji grada Banjaluka rekli su nam da birači s područja tog grada koji su pozitivni na virus korona ili posjeduju akt o izolaciji od nadležnog organa, biračko pravo mogu ostvariti posredstvom posebnih mobilnih timova. Takođe, istakli su da zahtjev sa ličnim podacima i kontakt telefon, sa kopijom nalaza ili rješenja nadležnog organa, može da se dostavi posredstvom druge osobe u Centar za birački spisak koji se nalazi u prizemlju Gradske uprave, kao i mailom ili faksom.\nInače, CIK je ovaj problem pokušao riješiti i to na način da se svi oni koji su pozitivni ili koji se nalaze u izolaciji, a nemaju potvrdu za to, prijave za glasanje putem mobilnog kovid tima, a da opštinske i gradske izborne komisije u evidencijama provjere te informacije. Međutim, problem je nastao jer lokalna izborna administracija nema pristup tim podacima, a ni kapacitete da obiđe sve oboljele i one koji su u izolaciji s obzirom na to da se njihov broj u pojedinim lokalnim zajednicama mjeri hiljadama.\nIzvor “Nezavisnih” blizak Centralnoj izbornoj komisiji (CIK) BiH rekao nam je da ničije biračko pravo nije ugroženo i da onaj ko čeka nalaz ili se bez potrebnog akta nalazi u izolaciji, može izaći na izbore i glasati, međutim tu se postavlja pitanje njegove odgovornosti.\n“Niko neće biti vraćen sa biračkog mjesta. Onaj kome se utvrdi da ima povišenu temperaturu glasaće na posebnom biračkom mjestu koje će se kasnije dezinfikovati. Sve je stvar lične odgovornosti i u tom smjeru je trebalo i da ide kampanja, kao što je bilo u zemljama regiona. Sa pokušajem rješavanja tog problema stvari su se samo iskomplikovale, a za to je najodgovorniji CIK, koji je imao najbolju namjeru, ali je vjerovatno zbog neiskustva zakomplikovao cijelu stvar”, ispričao je ovaj izvor.\nI Topićeva smatra da je izborna administracija u BiH imala priliku i vrijeme da nauči iz izbora u Hrvatskoj, Srbiji i Crnoj Gori, ali da nije to htjela i sada imamo prepucavanje na relaciji CIK BiH – političari.\nPIC poziva na transparentne izbore\nUpravni odbor Savjeta za sprovođenje mira (PIC) i šefovi međunarodnih organizacija u BiH pozvali su sve institucije, političke subjekte i njihove predstavnike, kao i birače, da se ponašaju odgovorno i obezbijede integritet i transparentnost izbornog procesa, koji mora da se sprovede u mirnom okruženju u skladu sa važećim zakonskim aktima i međunarodnim standardima.\nPIC poziva i na puno poštovanje zaštitnih mjera predviđenih za sprečavanje širenja kovida-19 tokom cijelog izbornog procesa i poziva opštinske organe vlasti da obezbijede potrebnu ličnu zaštitnu opremu i omoguće poštovanje zaštitnih mjera na biračkim mjestima kako bi se obezbijedilo sigurno okruženje za glasanje tokom pandemije.


Zatvorena birališta u BIH, vodi Dodik - Studio B\nZatvorena birališta u BIH, vodi Dodik\nZatvorena birališta u BIH, vodi Dodik Tanjug, RTS\nRegionRegion Pocetna 07. 10. 2018. 19:09:05\nU Bosni i Hercegovini u 19 sati zatvorena su biračka mesta na kojima su građani birali predstavnike na svim nivoima vlasti. SNSD saopštava (uzorak od 39 odsto) da Dodik vodi sa 57 odsto osvojenih glasova, ispred Mladena Ivanića kome je poverenje ukazalo oko 43 odsto birača, javlja reporterka RTS-a. SNSD navodi i da je Željka Cvijanović, prema preliminarnim rezultatima, osvojila 56 odsto glasova na izborima za predsednika RS.\nGrađani su od 7.00 birali članove Predsedništva BiH i predstavnike za Predstavnički dom BiH. Biran je i Predstavnički dom Parlamenta Federacije BiH, kao i predsednik i potpredsednici Republike Srpske i predstavnici za Narodnu skupštinu Republike Srpske. Glasalo se i za predstavnike Skupštine kantona u Federaciji BiH.\nIzbori se sprovode bez prethodne promene Izbornog zakona, koji je, inače, proglašen neustavnim, što ove izbore, prema oceni stručnjaka, svrstava u najnezvesnije od završetka rata.\nNa izborima su se za glasove birača nadmetale 72 političke stranke i 39 nezavisnih kandidata.\nPravo glasa u BiH ima 3.278.908 građana. Broj registrovanih glasača u Federaciji BiH je 2.092.336, a u Republici Srpskoj 1.260.597.\nNa izborima za članove Predsedništva BiH biraju se tri člana, po jedan iz svakog konstitutivnog naroda. Mandat članova Predsedništva BiH traje četiri godine.\nŠest kandidata iz reda bošnjačkog naroda: Mirsad Hadžikadić (Mirsad Hadžikadić – Platforma za progres), Fahrudin Radončić (SBB BiH), Senad Šepić (Nezavisni blok), Šefik Džaferović (SDA), Denis Bećirović (SDP BiH) i Amer Jerlagić (SzBiH).\nRS: Dodik glasao u Laktašima\n„Očekujem da će sve proteći u najboljem redu“, rekao je Dodik, prenosi RTRS.\n„Velika je privilegija za građane RS da na demokratskim izborima bira svoju vlast. Želim ljudima dobro zdravlje bez obzira za koga se opredele“, rekao je Dodik.


Vučić: Uvek sam želeo bolju saradnju s Hrvatskom, po Srbiji mogu da šetaju - Izazov\nVučić: Uvek sam želeo bolju saradnju s Hrvatskom, po Srbiji mogu da šetaju\nNovi magazin 11. septembra 2019. 13:05\nPredsednik Srbije Aleksandar Vučić izjavio je danas da je uvek želeo bolju saradnju sa Hrvatskom i da će tako i ostati kao i da po Srbiji hrvatski političari slobodno mogu da šetaju.\n„Ne šetka mi se nigde, ne idem na more u Hrvatsku, niti planiram da idem. Uvek sam želeo bolju saradnju želeću i u budućnosti. Kod mene i kod nas mogu da šetaju koliko hoće“, rekao je Vučić.\nIzbor Trošanjija znači mnogo za dalji napredak Srbije\nPredsednik Srbije Alekandar Vučić pozdravio je danas izbor nekadašnjeg ministra pravde Mađarske Lasla Trošanjija za komesara za proširenje EU navodeći da očekuje veću podršku za Srbiju.\n„Veoma je važno da je neko iz regiona izabran, neko ko ima balansiran pristup i ko je prijatelj regiona i neko ko je sve samo ne neprijatelj Srbije“, rekao je Vučić novinarima u Beogradu upitan o izboru Trošanjija.\nOn je rekao da je Trošanji marljiv, izuzetan čovek, posvećen, i da veruje da će njegov izbor značiti mnogo u daljem napretku Srbije, ali naglasio da to ipak zavisi od zemalja članica, a ne jednog čoveka.


DEO PROGRAMA FESTA POSVEĆEN NEBOJŠI ĐUKELIĆU - KULTIM - književnost, poezija, stvaralaštvo, kultura\nNa 44. Festu deo programske celine „Fest klasik“ biće posvećen nekadašnjem selektoru festivala, cenjenom i popularnom filmskom kritičaru i televizijskom autoru Nebojši Đukeliću (1947-1996), najavio je Cebef.\nZa generacije koje su krajem sedamdesetih i tokom osamdesetih godina pratile „Hronike Festa“ na tadašnjoj Televiziji Beograd Đukelić je otkrivao lepote i tajne filmske umetnosti iz velikog sveta.\nNi tada se nije predavao, već je u terminu Festa pokrenuo filmsku reviju simboličnog naziva „Pozitiv“.\nKolege iz Udruženja filmskih novinara i kritičara Beograda su 2002. godine ustanovile nagradu „Nebojša Đukelić“ za najbolji film Festa.\nOd prošle godine se dodeljuje Nagrada žirija „Nebojša Đukelić“ za najbolji film iz regiona, o kojoj odlučuje tročlani žiri, a koju podržava Fondacija Nebojša Đukelić.\nU okviru omaž programa u novoj zgradi Kinoteke, od 27. februara do 6. marta biće prikazano devet filmova, a u Muzeju kinoteke od 3. do 6. marta još tri filma – izbor iz Đukelićeve selekcije u periodu 1990-1992. koji mnogi filmofili ocenjuju kao jedan od zlatnih uzleta Festa.\nO tome svedoči lista odabranih filmova i autora koje je Đukelić otkrio ovdašnjoj publici – „Veži me““, Pedra Almodovara, „Milerovo raskršće“ Džoela Koena, „Tajanstveni voz““Džima Džarmuša, „Evropa““ Larsa fon Trira…\nPored toga, u Dvorani kulturnog centra Beograda 29. februara biće prikazan kratki film o Nebojši Đukeliću, uoči projekcije filma „Protiv prirode“.\nSledećaALEKSANDAR LJUBIĆ – Izbor iz poezijeNext


Oštre kazne za bezbedniji saobraćaj | NOVI ZAKON O BEZBEDNOSTI SAOBRACAJA | Automobilizam\nNovi Zakon o bezbednosti saobraćaja, koji stupa na snagu 10. decembra, usmeren je ka većoj sigurnosti građana, posebno dece, rekao ministar Dačić. Ministar poziva na poštovanje Zakon, primetivši da naši ljudi u inostranstvu striktno poštuju propise, a kada su u zemlji to ne čine.\nMinistar unutrašnjih poslova Ivica Dačić izjavio je da je novi Zakon o bezbednosti saobraćaja, koji stupa na snagu 10. decembra, usmeren ka većoj sigurnosti građana, posebno dece, i pozvao sve učesnike u saobraćaju da ga poštuju.\nDačić je, na predstavljanju rezultata istraživanja javnog mnjenja o reformama u MUP-u, istakao da će svi policajci, kao i građani biti obavezni da poštuju novi Zakon.\nMinistar je apelovao na svoje prijatelje, rođake i poznanike da ga ne zovu radi intervencije ukoliko načine saobraćajni prekršaj po novom pravnom aktu jer neće ni u jednom slučaju intervenisati.\nDačić je pozvao vozače da poštuju Zakon, primetivši da naši ljudi, kada odu u Nemačku ili Austriju, striktno poštuju saobraćajne propise, a kada su u zemlji to ne čine.\n“Za vaše dobro”\nPrema njegovim rečima, zakon je donet “pre svega u interesu građana”, a moto Ministarstva unutrašnjih poslova i policije, prilikom njegovog donošenja bio je “Za vaše dobro”.\nPo novom Zakonu o bezbednosti u saobraćaju, koji počinje da se primenje od 11. decembra, novčana kazna za nevezan sigurnosni pojas i telefoniranje u vožnji, iznosi 5.000 dinara.\nZa vožnju u alkoholisanom stanju sa više od dva promila alkohola u krvi, ako vozač nije izazvao nezgodu ili ugrozio bezbednost, zaprećena je kazna zatvora od najmanje 15 dana i zabrana upravljanja motornim vozilom od najmanje osam meseci.\nUkoliko je vozač izazvao nezgodu ili ugrozio bezbednost, predviđena je kazna zatvora od najmanje 45 dana i zabrana upravljanja vozilom od najmanje deset meseci.\nZa prolazak kroz crveno do 50.000 dinara\nUkoliko dva ili više puta vozač prođe kroz crveno svetlo u roku od deset minuta, biće osuđen na kaznu zatvora od 30 do 60 dana.


Izvor: Luftika.rs, 03.Dec.2020, 16:01\nBBC Dok Srbija razmatra registraciju vakcine protiv korona virusa kompanija Fajzer i Biontek, zemlje širom sveta produžuju trajanje strogih mera zaštite od epidemije ili uvode nove.\nSve više opština uvodi vanrednu situaciju – poslednje tri su >> Pročitaj celu vest na sajtu Luftika.rs << Apatin, Kula i Lebane.\nKo u Srbiji odlučuje o uvozu vakcine protiv Kovida-19 Zašto se neki ljudi ne oporavljaju od korona virusa Mogu li verski običaji da budu bezbedni usred epidemije Kovida-19 U svetu je do sada zaraženo 64,5 miliona ljudi, a preminulo je više od 1,49 miliona. Oporavilo se oko 41,4 miliona ljudi, pokazuju podaci Džons Hopkins univerziteta.\nBBC Šta se dešava u Srbiji? Kompanije Fajzer i Biontek podnele su zahtev za registrovanje vakcine protiv Kovida-19 u Srbiji, potvrđeno je za BBC na srpskom iz Fajzera.\nGetty Images Institut za ortopediju Banjica od juče prima kovid pacijente, a direktor te zdravstvene ustanove Zoran Baščarević kaže da su kapaciteti već popunjeni.\n„Sada su mnogo teži pacijenti nego u prethodna dva talasa i svi koji su zbrinuti kod nas su na kiseoničkoj potpori”, rekao je.\nŠta znamo o broju umrlih od virusa korona u Srbiji Da li mogu da dojim ako sam zaražena korona virusom Zašto je korona virus toliko smrtonosan Kliničko-bolnički centar Zemun je u poslednja 24 sata primio isti broj pacijenata koji je otpustio, rekli su nadležni.\nKako prepoznati simptomeThe British Broadcasting Corporation Ukratko iz sveta: Od posledica korona virusa preminuo je bivši predsednik Francuske Valeri Žiskar D’Esten Bivši predsednici Amerike primiće vakcinu u televizijskom prenosu uživo Mađarska razmatra nove mere, Grčka produžava trajanje postojećih Italija ograničava putovanja uoči praznika U Rusiji rekordan broj zaraženih SZO pozdravlja napredak u razvoju vakcine U svetu je do sada zaraženo 64,5 miliona ljudi, a preminulo je više od 1,49 miliona. Oporavilo se oko 41,4 miliona ljudi, pokazuju podaci Džons Hopkins univerziteta Pogledajte video: Zašto se Kovid-19 tako lako prenosi?\nHrvatska – 134.881 potvrđen slučaj Do sada je preminulo 1.916 pacijenata, a oporavilo se 110.355\nBosna i Hercegovina – 90.378 potvrđena slučaj Do sada je umrlo 2.773 ljudi, a oporavilo se 54.967.\nSlovenija – 79.566 potvrđenih slučajeva Ukupno je do sada preminulo 1.574 ljudi.\nBBC Severna Makedonija – 63.890 potvrđenih slučajeva Od posledica korona virusa do sada je preminulo 1.825 ljudi, a oporavilo se 40.977.\nKosovo – 40.117 potvrđenih slučajeva Od posledica korona virusa do sada je preminulo 1.026 ljudi, a oporavilo se 25.586.\nCrna Gora – 36.351 potvrđen slučaj Preminulo je 510 ljudi, a oporavilo se 25.409 pacijenata.\nMutacije virusa su uobičajene tokom trajanja pandemije.The British Broadcasting Corporation Kako je u svetu? Regionalni direktor Svetske zdravstvene organizacije za Evropu Hans Kluge ocenio je da obećanja o razvoju vakcine protiv korona virusa predstavlju potencijalnu prekretnicu.\nBBC Italija odavno više nije jedino žarište u Evropi, kao na početku pandemije.\nMentalno zdravlje i korona virus: Kako da pregurate pandemiju i pobedite strah Korona virus: Moguće dugoročne posledice po mentalno zdravlje Situacija je kritična i u Rusiji, koja je zabeležila 28.145 novih slučajeva korona virusa – najveći broj od početka pandemije.\nPrva vakcina protiv virusa Kovid-19 može biti dostupna krajem godine.The British Broadcasting Corporation Direktor američkih Centara za kontrolu i prevenciju bolesti Robert Redfild upozorio je da će Kovid-19 predstavljati najmračniju zdravstvenu krizu u istoriji te zemlje.\nVirus korona i mentalno zdravlje: Koliko naš mozak trpiThe British Broadcasting Corporation Da bi kod stanovništva razvili poverenje u proces vakcinacije, bivši predsednici Barak Obama, Džordž Buš mlađi i Bil Klniton prijavili su se da dobrovoljno prime vakcinu protv kovida-19 i to tokom televizijskog prenosa.\nLuftika.rs: Korona virus: U Srbiji još 61 preminuli, Fajzer i Biontek traže registraciju vakcine, evropske zemlje pooštravaju mere\nIzvor: Danas, 04.Dec.2020, 10:57\nBBCTokom posete Beogradu, ministarka Morton obišla je i redakciju BBC na srpskom Poslednji mesec turbulentne 2020. godine u Velikoj Britaniji obeležen je odlukama o vakcinaciji protiv virusa korona, podelom zemlje na tri oblasti mera borbe protiv epidemije, ali i završnim rundama pregovora o napuštanju...


Sajber hronika, 23.01.2019, 11:00 AM\nRuski haker Aleksandar Žukov (38) protiv koga je tužilaštvo Sjedinjenih Država podiglo optužnicu zbog prevare sa internet oglasima i prevare više američkih kompanija koje je oštetio za nekoliko desetina miliona dolara, u petak se pred sudom u Njujorku izjasnio da nije kriv.\nAleksandar Žukov je uhapšen u novembru prošle godine u Bugarskoj nakon što su američke vlasti izdale međunarodnu poternicu, a bugarske vlasti su ga u četvrtak, 18. januara, izručile Sjedinjenim Državama. Žukov se trenutno nalazi u zatvoru u Bruklinu.\nU avgustu prošle godine, FBI je organizovao tajni sastanak stručnjaka za sajber bezbednost i digitalni marketing u svom sedištu na Menhetnu. Sastanku su prisustovali i predstavnici Googlea i skoro 20 drugih tehnoloških kompanija.\nNa dnevnom redu bilo je utvrđivanje strategije za zajednički odgovor koji je trebalo da zaustavi masovne prevare sa reklamama, operaciju 3VE ("Eve") koju je FBI istraživao, a koja je prema rečima predstavnika FBI, u tom trenutku bila ozbiljna pretnja globalnoj reklamnoj industriji. Grupa koja je stajala iza 3VE inficirala je više od 1,7 miliona računara širom sveta kako bi generisali lažne klikove koji su se godinama koristili za prevaru oglašivača i tako zarađivali desetine miliona dolara prihoda.\nKampanja 3VE bila je aktivna bar od 2014. godine, ali je prošle godine ona postala ozbiljan biznis koji je sajber kriminalcima doneo zaradu od 30 miliona dolara.\nU to vreme, američko ministarstvo pravde objavilo je optužnicu protiv 13 osoba - 8 iz Rusije, Ukrajine i Kazahstana, od kojih su tri već bile uhapšene, uključujući Žukova, Borisa Timokina (39) iz Rusije koji je uhapšen u Estoniji i Sergeja Ovsianikova (30) iz Kazahstana, koji je uhapšen u Maleziji.\nOstali optuženi za kojima se još traga su Mihail Andrejev (34) iz Rusije, Denis Avdejev (40) iz Rusije, Dmitrij Novikov iz Rusije, Aleksandar Isajev (31) iz Rusije i Jevgenij Timčenko (30) iz Kazahstana.\nŽukov je, zajedno sa svojim saučesnicima, optužen za organizovanje prevare sa oglasima, nazvane "Methbot", koja je trajala od septembra 2014. do decembra 2016. godine. On je iznajmio više od 1900 servera u komercijalnim centrima podataka koji su učitavali oglase oglašivača na preko 5000 lažnih web sajtova.\nŠema je generisala milijarde prikaza oglasa što su kompanije platile više od 7 miliona dolara, plaćajući "oglase koje zapravo nisu gledali pravi korisnici interneta", tvrde američki tužioci u optužnici koja je podignuta u novembru.\nSvih osam optuženih optuženo je po 13 tačaka optužnice za različita krivična dela, uključujući tešku krađu identiteta, pranje novca i zaveru sa ciljem upada u računare.\nMeđutim, Žukov je u petak negirao sve optužbe protiv njega, kada se pojavio u sudnici u Bruklinu u Njujorku.


Vesti – Budi kao Tesla\nKonkurs inovacije za sve osnovne škole • POBEDNIK NACIONALNOG KONKURSA „BUDI KAO TESLA“\nPobednik nacionalnog konkursa „Budi kao Tesla“ je osnovna škola „Mihajlo Pupin“ iz Zemuna sa svojim projektom „Ringišpil“. Stručni žiri je ovu odluku doneo jednoglasno. Ideja projekta „Ringišpil“ bila je da se pokrene dečija igračka pomoću pametnog telefona i tehnologije prepoznavanja zvuka. Primenjena je ...\nObjavljeno 8. jula 2016. od strane Olga Marinković\nObustavljeno je glasanje za izbor pobednika nacionalnog konkursa na sajtu budikaotesla.rs, u skladu sa tačkom 10. pravila konkursa. U periodu od 28. juna do 4. jula ustanovljen je pojačan saobraćaj na navedenom sajtu i preduzete su neophodne tehničke mere za nesmetan rad sajta. Pojačanim nadzorom sistema i naknadnom analizom je ...\nObjavljeno 7. jula 2016. od strane Olga Marinković\nZbog upada u sistem i pokušaja prevare obustavlja se glasanje za izbor pobednika nacionalnog konkursa „Budi kao Tesla“, a u skladu sa tačkom 10 pravila konkursa. Odluku o načinu izbora pobednika, stručni žiri će objaviti u narednih 24 sata. Cilj ovog konkursa je da probudi kreativnost, maštu, timski duh i inovativnost kod učenika ...\nObjavljeno 6. jula 2016. od strane Olga Marinković\nBeograd, 28. jun 2016. – Deset najboljih radova osnovnih škola širom Srbije izabrano je u završnici konkursa „Budi kao Tesla“. Najoriginalniji projekti prema mišljenju stručnog žirija predstavljeni su na zvaničnom sajtu projekta www.budikaotesla.rs. Svi zainteresovani za svoje favorite mogu da glasaju do 8. jula i pomognu nekoj od ...\nZvaničan početak konkursa obeležen je u Muzeju Nikole Tesle, gde su članovi žirija objasnili pravila konkursa i ukazali na značaj realizovanja ovakvih projekata koji podstiču mlade da se bave naukom na kreativan način. Ovom prilikom, promoter projekta i jedan od članova stručnog žirija, glumac Dragan Mićanović je pozvao sve ...\nObjavljeno 17. maja 2016. od strane Olga Marinković\nNacionalni Karavan „Budi kao Tesla“ je tokom decembra 2015. i januara 2016. godine obišao 17 gradova širom Srbije sa ciljem da se što više đaka upozna sa stvaralaštvom i idejama Nikole Tesle kroz interaktivna predavanja. Predavanja su bila organizovana u mobilnim Samsung pametnim učionicama gde su, uz demonstraciju nekih od Teslinih ...\nObjavljeno 10. maja 2016. od strane Olga Marinković\nNajsavremenija digitalna učionica za osnovce u Lapovu\nUčenici Osnovne škole "Svetozar Marković" u Lapovu dobili su priliku da usvajaju gradivo i iskuse jedan novi vid učenja kroz interaktivnu nastavu putem najsavremenijih Samsungovih tehnologija i opreme. Prema istraživanjima sprovedenim u digitalnim učionicama koje koriste Samsung rešenje, najveće unapređenje u nastavi ogleda se u znatno ...\nU decembru 2015. godine Kompanija Samsung je otvorila Digitalni institut koji je osmišljen kao centar u kome studenti mogu da usvajaju nova digitalna znanja i veštine sa ciljem da ta znanja, stečena kroz savremene informacione tehnologije, kasnije primene u izvođenju nastavnog procesa. Nove generacije učenika koje dolaze biće ...\nIstraživački centar u Muzeju Nikole Tesle u Begradu\nU Muzeju Nikole Tesle, na dan obeležavanja godišnjice od rođenja slavnog naučnika 10. jula 2015. godine, otvoren je Istraživački centar koji je zahvaljujući kompaniji Samsung u potpunosti renoviran i opremljen najmodernijom opremom i tehnologijom za brži i lakši pristup naučnim materijalima u digitalnom obliku. U Istraživačkom centru ...\nOsnovna škola u Paraćinu dobila učionicu budućnosti\nOsnovna škola „Stevan Jakovljević“ u Paraćinu je treća škola po redu u Srbiji koja je dobila svoju digitalnu učionicu. Učionica u Paraćinu opremljena je sa 30 Samsung Galaxy Note 10.1 tableta, pametnom interaktivnom tablom i odgovarajućim softverom. Uređaji su povezani sa centralnim serverom koji poseduje bazu svih podataka i ...


Dota 2 – TNC Predator i još 3 ekipe završavaju svoje učešće u Kini – RUR Esports\nHome - .games - Dota 2 - Dota 2 – TNC Predator i još 3 ekipe završavaju svoje učešće u Kini\nBy djapeT 23/01/2019\nJutros su završena četiri duela donjeg dela žreba na Dota 2 Mejdžoru u Kini, pa će igrači posle par dana igranja, dobiti jedan dan pauze.\nRano ujutru započeo je prvi meč dana i jedini na kojem smo gledali 3 meča. Sastale su se kineska ekipa Vici Gaming i brazliski Chaos. Iako smo u ovom BO3 duelu gledali sva 3 meča, ceo duel ove dve ekipe nije dugo trajao. VG je na kraju slavio rezultatom 2-1, a interesantno je da ni jedan meč nije trajao više od 27 minuta. Vici je opravdao ulogu favorita u ovom duelu, pa će se prekosutra sastati sa Evil Geniusesima.\nDrugi meč dana je bio između šampiona TI-a iz 2015. godine, i neiskusne peruanske ekipe Thunder Predator. EG ovde nije smeo da dopusti sebi da potceni protivnika, jer bi bila katastrofa da su ove izgubili. Kao što je bilo i očekivano, oni to nisu dozvolili pa su savladali i poslednju nadu Južne Amerike, rezultatom 2-0.\nFnatic koji je sjajno startovao ovo takmičenje u grupnoj fazi, u gornjem delu žreba poražen je od ekipe EHOME. Da bi se vratili na pobednički put, morali su danas da savladaju ekipu J storm, koja je napravila već jedno iznenađenje kada je izbacila Forward Gaming sa takmičenja. Fnatic je danas ponovo igrao kao i na početku turnira protiv EG-a i Alliance, pa su savladali američki ekipu rezultatom 2-0.\nPoslednji meč dana bio je između TNC Predatora i Team Liquida. I jedna i druga ekipa igraju sa izmenom, što je ipak bio mali plus za TNC, s obzirom da se već neko vreme zna da Kuku neće moći da igra u Kini. Iako se spekulisalo da se izmena Liquida, Shadow, razboleo, on je ipak mogao da učestvuje, što je značilo dosta ekipi, da ne bi morali da pronađu još jednog novog igrača. Isksutvo Liquida se ispostavilo kao ključno u ovom uzbudljivom duelu, pa sa na kraju slavili sa 2-0. Oni će se prekosutra sastati sa Fnatic, što može biti jedan veoma uzbudljiv meč.


Od Petog oktobra do Vučića – gde je civilno društvo danas? | Talas.rs\nOd Petog oktobra do Vučića – gde je civilno društvo danas?\nMenadžer projekata u međunarodnoj kancelariji Evropskog parlamenta mladih\nČini se da uprkos nastojanjima udruženja koja imaju za cilj organizovanje debata i poboljšanja rada, pravog razgovora i spremnosti da se stvari suštinski promene u odnosu prema neistomišljenicima nema.\nKandidat za predsednika Sjedinjenih Američkih Država Džo Bajden je civilno društvo opisao kao savest jedne države, savest koja ujedno ima i zahteve i na taj način omogućava i motiviše temeljne društvene promene. U Srbiji postoji jedna vrsta paradoksa da su organizacije civilnog društva mnogobrojne i prilično aktivne, ali da i dalje postoji mistifikacija njihovog rada i nije do kraja jasno kako uspešno komunicirati pozitivan uticaj njihovog rada na društvo. Poslednjih meseci, a neki bi rekli i godina, posebno se mogu čuti različita tumačenja o tome čemu one uopšte služe, preovlađuje narativ da organizacije civilnog društva postoje “samo da bi dobijale pare iz fondova”, ali od skoro i “da bi sprovodile nemačku politiku na Balkanu”, a ponekad i “da bi normalizovale Vučićevu vlast i relativizovale ozbiljnost političke krize u Srbiji”. I zaista, od 34.322 registrovana udruženja u Srbiji, neće biti preterano teško pronaći jedan ili nekoliko primera koji podržavaju tezu najbližu srcu, a onda je izgleda dovoljno nešto propagande kako bi ta teza postala i “dokazana istina”.\nIpak, kada se približimo ličnom iskustvu, rad i volontiranje u omladinskim organizacijama i drugim organizacijama civilnog društva, barem za one ljude koji odluče da tome posvete neko značajnije vreme, u velikom je broju slučajeva jedno intenzivno formativno iskustvo u životu. Kao neko ko je kroz to i sam prošao, a čiji bliski prijatelji i dalje aktivno rade u organizacijama civilnog društva u Srbiji, osetim se dosta nelagodno kada pomislim da smo svi nesvesno deo neke velike, koordinisane kampanje. Kao da se između svakodnevnih zadataka, neobavezne komunikacije, sklepanja stvari od štapa i kanapa tako da liče na nešto deset puta skuplje (što je najčešće situacija) krije nama nepoznata zavera, ali posmatračima kristalno jasna.\nIpak, pravo na ovakvu vrstu delovanja i organizovanja su kao nužne utvrdili još pre više decenija u dokumentima kao što je Univerzalna deklaracija o ljudskim pravima (članovi 19, 20, 21) i Međunarodni pakt o građanskim i političkim pravima utvrđuje pravo na slobodu mišljenja i govora, mirnog okupljanja i udruživanja, kao i pravo učešća u javnoj sferi (članovi 19, 21, 22).\nPorast civilnog društva u Srbiji se pre svega povezuje sa krajem 1980-ih godina i ponovnim razvijanjem ideje višepartizma. Ipak, uprkos prvim (obnovljenim) višestranačkim izborima održanim 1990. godine, većinski sentiment tokom 1990-ih je prema civilnom društvu bio ne samo nepovoljan, već i često neprijateljski. “Tadašnji autoritarni režim je, koristeći prorežimske medije, dvostruko instrumentalizovao postojanje nevladinog sektora: za unutrašnju javnost ga je demonizovao proglašavajući ga „domaćim izdajnicima, stranim plaćenicima i neprijateljima nacionalnog interesa”, dok ga je, istovremeno, pred predstavnicima međunarodne zajednice koristio kao ključni argument da je režim demokratski orijentisan” navodi Zdenka Milivojević u prvom sveobuhvatnom empirijskom istraživanju civilnog društva Srbije. Moguće da je upravo zbog toga tu deceniju obeležio izrazito kritički odnos malobrojnih aktivnih organizacija prema tadašnjem režimu Slobodana Miloševića. To su pre svega bili antiratni pokreti i organizacije za nenasilnu borbu i proteste, često dobro prekogranično umreženi, davajući međunarodni legitimitet kritici i protivrežimskom delovanju. Manjak inicijative za samoorganizovanje može se delom pripisati i nasleđenom komunističkom sistemu i višku očekivanja da će “država nešto odlučiti, a potom i činiti” nasuprot ideji da se do novih zakona i važnih političkih odluka dolazi dijalogom i da njima, po pravilu prethodni javna rasparava. Dodatno, udruženja u Srbiji su neretko pokazala da su komplementarni, ali pre svega kontrolni mehanizam u odnosu na rad Vlade i državnih funkcionera, da zaustave njena nastojanja tamo gde zadiru u građanske slobode i prava i uzbune javnost kada Vlada ostaje nema na događaje koji zahteva reakciju.\nIako je nakon oktobra 2000. i formiranja demokratske Vlade došlo do značajne promene u pravcu kojim se država kreće, kao i bolje saradnje sa različitim delovima društva, promena u odnosu prema civilnom društvu se pre svega ogledala u povećanju finansijske pomoći i smanjenih pretnji i targetiranja od strane funkcionera. Ipak, formalno nije previše učinjeno na jačanju civilnog društva. Čak u tekstu za Vreme iz 2004. godine, autori navode: “Rad nevladinih organizacija još je prilično otežan, mada su razlozi za to danas drukčiji. Ako se ima u vidu da su gotovo sve nevladine organizacije podržavale smenu na političkoj sceni koja se odigrala 5. oktobra 2000, moglo bi se zaključiti da su se današnji politički aktivisti poneli nezahvalno prema nevladinom sektoru”. Tek Uredbom Vlade Republike Srbije o osnivanju Kancelarije za saradnju sa civilnim društovom iz 2010. godine, dolazi do jedne vrste institucionalizacije i formalizacije položaja organizacija civilnog društva, posebno u odnosu sa institucijama Republike Srbije. Sada, 10 godina kasnije pitanje je kakvi su praktični dometi rada ove kancelarije, u kojoj meri su organizacije osnažene njenim radom i da li je stvoren dobar pristup u pobošljanju rada državnih organa.\nNova realnost civilnog društva – kritike i GONGO\nU poslednjih nekoliko godina pod posebom kritikom su bile akcije udruženja poput NALED-ovog učešća u kampanji “Uzmi račun i pobedi” sa Vladom Republike Srbije ili dijaloga o izbornim uslovima na Fakultetu političkih nauka u organizaciji Fondacije za otvoreno društvo. Petooktobarsko iskustvo je postavilo neku vrstu očekivanja od organizacija civilnog društva da ulaze u aktivan otpor i delegitimizaciju nedemokratskog režima, te se zbog političke situacije u Srbiji neretko slične akcije, koje bi inače bile normalan doprinos radu, danas posmatraju sa neodobravanjem. Čini se da uprkos nastojanjima udruženja koja imaju za cilj organizovanje debata i poboljšanja rada, pravog razgovora i spremnosti da se stvari suštinski promene u odnosu prema neistomišljenicima nema.\nIpak, pogrešno bi bilo odgovornost za manjak promena svaljivati na napore organizacija da ostanu bliske vrednostima i ciljevima za koje se inače zalažu, ali je svakako signal za potrebu da se radu pristupi na drugi način. Posebno nam je pandemija pokazala da civilno društvo neretko preuzima ulogu servisa građana kada državni funkcioneri zakažu, bilo da se radi o besplatnoj pravnoj pomoći tokom konfuznog vanrednog stanja ili alarmiranju javnosti o bespravnim hapšenjima. Osim toga, često je civilno društvo bila ključna opomena za preispitavanje i važan podsetnik – Prajd nije “previše slobode okupljanja”, protest protiv tribine ratnih zločinaca nije “previše slobode govora” i takvom terminu mora uvek neko da se suprotstavi i konstantno iznova i iznova osvaja prostore slobode za sve nas ostale, možda nešto manje hrabre ili spremne na rizik. Upravo zato je konstantno kompromitovanje rada nevladinog sektora, a često upravo na ovim temama koja iskaču iz mejnstrim mišljenja, dodatni problem za razvoj društva.\nParalelno sa udarom propagande, Srbiju je poslednjih godina obuzeo trend GONGO (governmental nongovernmenal organisations) organizacija, ima ih gotovo u svakoj većoj opštini ili gradu i često se intuitivno prepoznaju po tome što onemogučavaju jednu od osnovnih uloga civilnog društva – da jasno upućuju kritike vlasti i da interveniše u onim oblastima u kojima vlast nije došla do rešenja. Ipak, nije nužno najveći problem ni u onome što se naziva “krađa prostora”, jer je i u radu civilnog društva konkurencija dobra i motiviše srodna udruženja da pronalaze nove teme važnije za život građana, koliko u underlying ideji da se smanji prostor za kritičko preispitivanje rada funkcionera, da je dijalog jedna formalnost i da je “GONGOvska” simulacija realnosti jednako zadovoljenju te forme.\nUprkos svemu učinjenom da se stvori utisak da organizacije rade normalno, domaći i međunarodni izveštaji govore o smanjenju demokratskog prostora za akitvizam i zagovaranje, povećanom broju napada na aktiviste (napadi na Prajd info centar i prostorije Inicijative mladih za ljudska prava), povećanim barijerama za održavanja debatnih sadržaja (uskraćivanje prostora debati Instituta za Evropske poslove i festivalu “Mirëdita, dobar dan”) kao i targetiranju i učitavanju loših namera istraživačkim novinarima (BIRN izveštaj o pandemiji COVID-19).\nKonačno, u društvu koje naizgled podseća, ali je ipak drugačije od 1990-ih, veliko je pitanje kako organizacije civilnog društva mogu da aktivno ostvaruju svoje dve važne uloge – (1) saradnja sa Vladom po principu partnerstva na ostvarivanju zajedničkih projekata i (2) jasne kontrole, pozivanje na odgovornost, uz ukazivanje Vladi na loše poteze i upozoravanje na moguće negativne posledice po građane. Civilno društvo je u svojoj prirodi suprotno ideji koja se sve češće može čuti, a to je da i na dalje možemo ovako, razdvojeni providnim zidovima jedni od drugih i okruženi grupom istomišljenika, ali to je u redu jer naša grupa je u pravu, o svemu. Pomiriti ovo uz očekivanje jednog dela javnosti da se pridruže borbi protiv režima koji liči na nedemokratski je naredni veliki izazov za mnoga udruženja koja teže da aktivno menjaju društvo. Ipak, u toj dilemi jedino je sigurno da je važno svojim radom jasno pokazati da simulacija dijaloga nikada ne može biti dijalog, a da vrednosti koje svako od 34.322 udruženja zagovara svojim statutom i radom ne bi smele biti mrtvo slovo na papiru.\n5G je srce Srbije ‒ šta smo tačno potpisali u Vašingtonu?\nGrenelov pečat – Srbija, Kosovo i dekriminalizacija homoseksualnosti\nTAGS: civilno društvo demokratija GONGO organizacije civilnog društva Peti oktobar


Subvencija za stočare: Ni voćari nisu izostavljeni - Bolja Zemlja\nSubvencija za stočare: Ni voćari nisu izostavljeni\nU Bojniku su u sali Doma kulture i u organizaciji Budžetskog fonda za razvoj poljoprivrede opštine potpisani ugovori sa poljoprivrednicima o sufinansiranju za 2020 godinu.\nUgovore su potpisivali poljoprivrednici koji su ostvarili pravo na subvencije za nabavku kvalitetnih tovnih i priplodnih grla u 2020. godini, 35 stočara, i poljoprivrednici koji su ostvarili pravo na subvencije za nabavku sertifikovanog sadnog materijala u 2020. godini, sadnice višnje, kupina, maline, šljive…, ukupno 17 voćara.\nStočarima koji su ostvarili pravo na subvencije za veštačko osemenjavanje, 26 stočara, i nisu isplaćeni u toku prethodne godine, biće novac uplaćen na račune bez potpisivanja ugovora.\nPoljoprivrednicima se obratio Ivica Jovanović, predsednik komisije Budžetskog fonda za razvoj poljoprivrede opštine Bojnik, i obavestio ih da će poljoprivrednci koji su 2020. godine ostvarili pravo na subvencije, a nisu dobili sredstva zbog pandemije korna virusa, potpisati ugovore i da će im sredstva biti prebačena na račune gazdinstava odmah po potpisivanju ugovora. Ukupna predviđena suma za 2020 godinu je bila 12 miliona dinara i po realizaciji ovih ugovora biće potpuno realizovana. Za 2021.godinu biće odvojeno 6 miliona dinara za subvencionisanje poljoprivrede.\nProjekat kojim se apliciralo kod ministarstva je odobren i čekaju se konkursi ksko bi se projekat realizovao do kraja godine. Preko ministarstva poljoprivrede idu ove godine 3 poziva, ali za investicije veće od 20.000 evra. Premjerka Ana Brnabić je, tokom posete, primetila da se u Bojniku veliki broj ljudi bavi poljoprivredom i u tome videla razvojnu šansu ovog kraja. Zbog devastiranosti područja procenat sredstava koji se vraća je 65% dok je na ostalim područjima 60%, naglašava Jovanović.\nPrethodni tekstPripremite ovce za zimski prelazak u staju!\nSledeći tekstOčekuje nas rast cene suncokreta: I ulje će imati veću cenu širom sveta


Samo da nije po Novakovom: Federer odbacio ovaj predlog – ljubomora ili nešto drugo? - Svetionik.com\n3727 Samo da nije po Novakovom: Federer odbacio ovaj predlog – ljubomora ili nešto drugo?\nObjektiv · 18.07.2021 19:59\nNakon poraza od Filipa Krajinovića u polufinalu ATP turnira u Hamburgu, Stefanos Cicipas izneo je predlog koji bi mogao da promeni tenis, a izaziva dosta polemika. Nije ovo prvi put da se govori o aktivnom učestvovanju trenera u teniskim mečevima. Pominjano je to pre četiri godine, kada su Novak i Rodžer imali različitav stav: Instalirajte Članak Samo da nije po Novakovom: Federer odbacio ovaj predlog – ljubomora ili nešto drugo? se pojavljuje prvo na Objektiv.


Incident na fakultetu, napali studente uz povike: "Hajl Hitler" (video)\nIncident na fakultetu, napali studente uz povike: „Hajl Hitler“ (video)\nM. D. 17. decembra 2016. 12:16\nNekoliko mladića prekinulo je sinoć tribinu o istoriji Republike Srpske na Filozofskom fakultetu u Beogradu, napalo studente koji su prisustvovali skupu, pri tome uzvikujući „Hajl Hitler“ i „Zig hajl“.\nNa snimku objavljenom na „You tube“ kanalu vide se mladići koji viču na studente i dobacuju „vadi taj nož“.\nKada su primetili da ih jedan od učesnika skupa snima telefonom počeli su da mu dobacuju „šta ti to snimaš“ i „gasi to“.\nJedna od studentkinja, koja je prisustvovala skupu, kazala je za Blic da su među prisutnima na skupu bili i mladići za koje je kasnije saznala da pripadaju organizaciji „Nacionalni srpski front“ i koji su fizički napali studente, udarajući ih kaišem i rukama po glavi.\n„Vređali su prisutne studente na verskoj, rasnoj, nacionalnoj i seksualnoj osnovi, dobacujuci studentkinjama seksističke uvrede i pretnje silovanjem. Jedan od nacista je pretio i nožem studentima“, rekla je ona.\nPrema njenim rečima, mladići koji su napali studente pripadnici su organizacije koju predvodi Goran Davidović zvani „Firer“ i koja je pre par meseci pokušala da maršira Beogradom.\nStudent Filozofskog fakulteta koji se identifikovao redakciji Tanjuga, međutim, tvrdi da nisu „desničari“ prekinuli tribinu i izazvali incident, ali ne demantuje njihovo nasilničko ponašanje, niti uzvikivanje nacističkog pozdrava.\nOn navodi da je održavanje tribine, tokom koje je prezentovana knjiga „Istorija Republike Srpske“, pokušala da spreči, na samom početku, grupa „levičarski nastrojenih studenata“, koja je „upala“ na tribinu, ali ih je druga grupa, „desničarska“, omela u tome.\nRadenković: U Srbiji nema mesta fašizmu\nČlan predsedništva SPS Dejan Radenković zatražio je danas hitno reagovanje nadležnih organa povodom ispada huligana na tribini na Filozofskom fakultetu u Beogradu.\n„Nasilnike treba izvesti pred lice pravde, posebno zbog njihovog brutalnog ispoljavanja fašistickih ideja“, istakao je Radenković u reagovanju dostavljenom Tanjugu.\n„U Srbiji, u kojoj su fašisti streljali đake i ubijali nejač, nema mesta fašizmu“, poručuje on.\nBezbednosni sistem Srbije hitno treba da utvrdi ko pokušava da oživi fašističke ideje i da li je to pokušaj nekih grupa da se i u Srbiji uspostavi ravnoteža za snažno oživljavanje ustaštva u Hrvatskoj, zaključuje Radenković.\nStudentkinja Filozofskog: Neonacisti pretili silovanjem\nMarić je u izjavi dostavljenoj Tanjugu „povodom stravičnih događaja koji su se odigrali sinoć na tribini o istoriji Republike Srpske“ navela da su „pripadnici organizacije “Nacionalni srpski front“ uzvikivali nacističke parole „Zig hajl“, „Hajl Hitler“ i druge, vređajući prisutne studente na verskoj, rasnoj, nacionalnoj i seksualnoj osnovi“.\n„Nakon početka tribine grupa od oko 7-8 muškaraca, za koje sam kasnije saznala od kolega da su neonacisti, pripadnici organizacije “Nacionalni srpski front“, ustala je i fizički napala studente fakulteta, udarajući kajišem po glavi kao i rukama pojedine studente“, navela je Marićeva i dodala da su napadači „dobacivali studentkinjama seksističke uvrede i pretnje silovanjem“.\nOna tvrdi da je „jedan od nacista je takođe pretio i nožem studentima“ i navodi da je veliki deo ovih scena snimljen i okačen na internetu.\n„U pitanju su isti oni ljudi koji su pripadnici organizacije koja je pre samo nekoliko meseci pokušala da maršira Beogradom, ali je na sreću, odgovornim radom državnih organa u tome sprečena“, navela je ona.\nMarićeva je navela da su „to ljudi čiji je vođa izvesni Goran Davidović zvani “Firer““.\n„Za njega sam saznala da je neformalni vođa neonacista u Srbiji a koji je već hapšen zbog sličnih događaja, kada je pre desetak godina sa grupom neonacista upao na tribinu na Filozofskom fakultetu u Novom Sadu i napao fizički prisutne studente“, navela je Marićeva.\nOna je dodala da se „izgleda da istorija ponavlja i da neonacistička grupa “Nacionalni srpski front“ pokušava da seje strah među studentskom populacijom, napadajući studente po tribinama i fakultetima“.\n„Kasnije sam saznala da su ovi pojedinci već odranije poznati policiji i da su pripadnici organizacije “Nacionalni srpski front“ hapšeni kada su pre nekoliko meseci upali u Studentski društveni centar “Oktobar“ u ulici Strahinjića Bana i napali prisutne studente i studentkinje“, navela je Marićeva.


Izvor: RTS, 12.Jan.2019, 11:15\nU Beogradu je održana sednica Saveta za nacionalnu bezbednost kojim je predsedavao predsednik Srbije Aleksandar Vučić.\nJedna od tema sastanka u zgradi Predsedništva na Adrićevom vencu bile su nove mere države u sistemskom i sistematskom obračunu sa kriminalom i korupcijom.\nPredložene su mere za efikasniji rad i pooštravanje kaznene politike. Predlozi izmena biće dostavljeni skupštini u narednih 30 dana.\nSednici su prisustvovali predsednica Vlade Srbije Ana Brnabić, ministar odbrane Aleksandar Vulin, ministar unutrašnjih poslova Nebojša Stefanović, ministarka pravde Nela Kuburović, načelnik Generalštaba Vojske Srbije...\nVečernje novosti: Počela sednica Saveta za nacionalnu bezbednost\nPredsednik Srbije Aleksandar Vučić je nakon sednice Nacionalnog saveta za bezbednost saopštio da je namera države da pobedi najteže oblike kriminala i korupcije: "Kriminalci, država će da vas pregazi! Zgazićemo vas!"..Foto: Mondo/Stefan Stojanović..Vučić je najavio borbu na pet nivoa i drakonske...\n22:04: MAKRONU ISPRED NOSA: Filmska pljačka banke u blizini Predsedni...\n22:03: Sneg blokirao saobraćaj između Sarajeva i Mostara\n22:03: BILA JE NAJLEPŠA SRPSKA VODITELJKA: Zbog ljubavi sa BOGATIM BIZN...\n22:02: MORAĆE DA IZAĐE IZ "ZADRUGE" Minu Vrbaški saslušava policija ...\n22:01: HITNO UPOZORENJE METEOROLOGA: Stiže novi hladni talas, a OVE PRE...\n22:01: Kajli Džener sprema gala POKLON za prvi rođendan ćerke STORMI!\n22:00: ŠOKANTNI DETALJI UBISTVA U AUSTRIJI: Žena krenula u kupovinu, a...\n21:59: Vojska nabavlja i domaće rakete\n21:59: AFRIKA ZAINTERESOVANA ZA HELIKOPTERE, TRANSPORTERE: Rusko oružje...\n21:59: Pao WhatsApp, problem zabeležen u mnogim delovima sveta


Žestoka kazna za sudiju koji je udario i isključio fudbalera Nantesa - mojusk.ba\nŽestoka kazna za sudiju koji je udario i isključio fudbalera Nantesa\nChapron je, kao što je poznato, po nozi udario fudbalera Nantesa Diega Carlosa koji ga je prethodno sasvim slučajno srušio na zemlju u trku. Nakon toga fudbaleru kojeg je “nepropisno zaustavio“ pokazao je i crveni karton.\nFudbalski savez Francuske odmah ga je suspendovao, a nakon trosedmičnog vijećanja Disciplinski odbor francuskog fudbala (LFP) izrekao je Chapronu šestomjesečnu suspenziju.\nPrva tri mjeseca zabranjeno mu je suđenje i sve ostale fudbalske aktivnosti, a preostala tri se smatraju uvjetnom kaznom.\nS obzirom na to da je Chapron najavio završetak sudijske karijere na kraju sezone, sve su prilike da ovaj sudija više neće dijeliti pravdu na utakmicama Ligue 1 i da će dugogodišnju karijeru završiti na neslavan način.\nKlub u Turskoj transfer fudbalera isplatio bitcoinima


Ministar komunalne privrede i infrastrukture Kantona Sarajevo Srđan Mandić, načelnik Općine Hadžići Hamdo Ejubović i direktorica Sarajevogasa Nihada Glamoč, danas su pustili u pogon distributivnu gasnu mrežu Igman - Hadžići u dužini od oko 16 kilometara. Time je svečano realiziran projekt "Uvezivanje gasnog prstena pritiska 3(4) bar na dionici Igman - Hadžići".\nObjavljeno 13.09.2019 14:42\nStavljanjem u pogon te dionice gasovoda postiže se uvezanost gasnog prstena na geografskom području općina Ilidža, Trnovo i Hadžići, povećava se sigurnost snabdijevanja i uravnoteženje energetskog bilansa gasnog sistema razuđenih područja. Izgradnja pomenute dionice omogućila je snabdijevanje kupaca prirodnim gasom iz više pravaca i spriječila eventualni prekid snabdijevanja u slučaju oštećenja zbog nepostojanja alternativnog pravca snabdijevanja.\nVrijednost projekta iznosi 2,3 miliona KM, od čega je Ministarstvo komunalne privrede i infrastrukture KS iz budžeta u ovoj godini izdvojilo 1,5 miliona KM, dok je 300.000 KM izdvojeno iz budžeta 2018. godine. Sarajevogas je iz vlastitih izvora izdvojilo 500.000 KM. Nadzor na realizaciji projekta vršio je Zavod za izgradnju KS.\n- Želim se zahvaliti, prije svega, na radovima koji su izvedeni kako smo i obećali prije kraja ljeta. Realizacijom ovog projekta stvaraju se pretpostavke da region Hadžića dobije nesmetano snabdijevanje gasom, kao i priključenje novih korisnika, jer je strateško opredjeljenje ove vlade da imamo što veći broj korisnika gasa kao ekološki najprihvatljivijeg energenta - rekao je Mandić.\n- S obzirom na to da se napravio kružni tok u sanabdijevanju gasom, možemo reći da se od danas stiču uslovi za još bolji razvoj turizma na olimpijskim planinama Bjelašnici i Igmanu, dok će šest industrijskih zona u Hadžićima imati stabilno snabdijevanje gasom. Sve to nam omogućava da u budućnosti možemo računati da investicije u sferi industrije, proizvodnje, turizma - rekao je Ejubović.\n- Hvala Vladi KS koja je prepoznala ovaj projekat, kao i općinskom načelniku koji nam je omogućio da u rekordnom roku dobijemo građevinsku dozvolu. Projekat je započet 2018, a u drugoj fazi koja je krenula 20. maja ove godine, u roku od 110 dana izvršena je izgradnja gasovoda u dužini od 11 kilometara - rekla je Glamoč, saopćeno je iz Press službe KS.


Predstavljanje istraživanja "Evaluacija efekata predmeta Građansko vaspitanje - 10 godina posle", Foto: VOA\nUčenici srednjih škola, koji pohađaju predmet Građansko vaspitanje, osrednje su upoznati sa aktuelnim političkim zbivanjima i ne vide zemlju u Evropskoj uniji (EU), a imaju i veoma nisko poverenje u institucije vlasti, dok najviše veruju sebi, crkvi i porodici rezultati su ankete koje je sproveo tim Građanskih inicijativa.\nUkupan uzorak na kojem je rađeno istraživanje uključuje 1.073 učenika i učenica (58% devojaka i 42% mladića; 26% mladih iz gimnazija, i 74% učenika/ca srednjih stručnih škola), ukupno 36 nastavnika (17%) i nastavnica (83%) građanskog vaspitanja i 20 direktora/ki srednjih škola (36% žena, 64% muškaraca).\nDocent Filozofskog fakulteta Zoran Pavlović, jedan od autora istraživanja, kaže da na pitanje koliko je po njihovom mišljenju važno za Srbiju da postane članica EU "samo 11 odsto njih je reklo da je to mnogo važno, a 25 odsto je odgovorilo sa nimalo".\nIstraživanje je pokazalo i da stepen poznavanja gradiva iz predmeta Građansko vaspitanje koje su mladi pokazali nije zadovoljavajući, ali je bolji nego kada je rađeno prethodno istraživanje 2009. godine.\nOni su najmanje ovladali pojmovima koji se tiču negativnih stavova prema drugim grupama, kao što je rasizam, etnocentrizam, suštine delatnosti nekih međunarodnih organizacija, pitanja građanskog aktivizma, uloge građana u demokratskom društvu, dok su ovladali temama koje su deo nekih drugih obaveznih predmeta u školi, kao što je sociologija.\nUčenici su zadovoljni različitim aspketima nastave, posebno kada je reč o atmosferi na času i kompetencijama i procenjuju da su kroz ovaj predmet mnogo naučili o temama koje su vezane za značaj poštovanja zakona, ali i o svojim pravima i odgovornostima u školi.\nNastavnici i direktori su zadovoljni sadržajem predmeta, veruju u vrednosti i korisnost samog gradiva, dok su nezadovoljni sistemskom podrškom tom predmetu, nepostojanjem priručnika i nastavnih materijala, kao i nedovoljnom podrška nadležnog ministarstva.


Rusija predala agenciji VADA odgovore o podacima Moskovske antidoping laboratorije - Sputnjik Srbija\n02:02 15 April 2021\n21:14 08.10.2019 (osveženo 21:23 08.10.2019) Preuzmite kraći link\nKao što je podsetio ruski ministar sporta Pavel Kolobkov, na osnovu tehničkog izveštaja i saopštenja o istrazi, VADA je formirala 31 tačku za koju je tražila objašnjenja.\n„Pismo su pripremili nezavisni ruski stručnjaci za oblast informacionih tehnologija... Stručnjaci su dali objašnjenja za svako pitanje“, dodao je ministar.\nOn je izrazio uverenje da je ruska strana ispunila sve zahteve.\n„Spremni smo da nastavimo da pomažemo kako bismo što pre izašli iz ove situacije i učinili sve da ruskoj strani ne ostane nikakvih pitanja“, zaključio je Kolobkov.\nU septembru je VADA pokrenula proceduru oduzimanja Ruskoj antidoping agenciji (RUSADA) statusa usaglašenosti sa globalnim antidoping kodom. Rusija se sumnjiči za manipulisanje podacima Moskovske antidoping laboratorije, koji su upućeni agenciji VADA početkom 2019. godine. Pritom, VADA zahteva da Rusija u roku od tri nedelje odgovori na te okolnosti. Stručnjaci VADA razmatraće ova objašnjenja 23. oktobra.\nPrema pravilima VADA, koja su stupila na snagu u aprilu 2018. godine, ako nacionalna antidoping agencija nije usklađena sa pravilima VADA, biće zabranjeno učešće nacionalnog olimpijskog komiteta i nacionalnog paraolimpijskog komiteta na Olimpijskim i Paraolimpijskim igrama.\nMoskovska antidoping laboratorija, RUSADA, VADA


CG: Ambasador Srbije pozvan na razgovor | PCNEN\nObjavljeno: 20.06.2019, 15:24h\nAmbasador Srbije Zoran Bingulac pozvan je danas na razgovor u Ministarstvo inostranih poslova Crne Gore zbog kontinuiranih negativnih izjava državnih i drugih zvaničnika Srbije o unutrašnjim pitanjima Crne Gore. Iz Ministarstva inostranih poslova saopšteno je da je sve “kulminiralo izjavom ministra za inovacije i tehnološki razvoj Srbije Nenada Popovića”. Državni sekretar u Ministarstvu inostranih poslova Crne Gore Zoran Јanković ocijenio je kao zabrinjavajuće i neprimjerene izjave ministra u Vladi Srbije, te izrazio očekivanje da će se zvanični Beograd ograditi od njih. Јanković je ocijenio kao neprimjerenu intenzivnu i negativnu kampanju koja se neopravdano i bez argumenata vodi u Srbiji povodom nacrta zakona o slobodi vjeroispovijesti ili uvjerenja i pravnom položaju vjerskih zajednica u Crnoj Gori. Ministar za inovacije i tehnološki razvoj Srbije Nenada Popovića je za TV Pink rekao da je predsjednik Crne Gore Milo Đukanović najveći kriminalac u Evropi, a da je crnogorski režim zločionački. On je rekao da najavljeno usvajanje zakona o slobodi vjeroispovesti u Crnoj Gori, kojim se predviđa i oduzimanje imovine Srpske pravoslavne crkve, neprijateljski čin, napad na SPC, na srpski narod i državu Srbiju. “Ovo nam nijesu činili ni najljući neprijatelji, i država Srbija će sigurno, ako dođe do izglasavanja zakona u skupštini Crne Gore, morati da reaguje najžešće”, poručio je Popović. “Crna Gora je stara srpska država, nju su stvarali Nemanjići i Sveti Sava”, rekao je Popović, ocijenivši da crnogorski predsjednik Milo Ðukanović i njegov “zločinački režim” uzimaju Srbiji ono što joj je najsvetije – njenu istoriju, ime i prezime. Popović je objasnio da Ðukanovićev režim naziva zločinačkim, jer Srbiji crkvu nijesu uzimali ni Turci za 500 godina, ni ustaše, ni nacisti. “Oni nam čine ono što nam nikad ni zločinci nijesu činili i Srbija će se prema tome sigurno odrediti veoma jako. Neko želi da nam uzme manastir Ostrog, neko želi da nam uzme mošti Svetog Vasilija Ostroškog, Petra Cetinjskog, a to je naš identitet”, rekao je Popović. On je upozorio da ukoliko u Crnoj Gori, kao pravoslavnoj “našoj bratskoj zemlji”, u kojoj žive Srbi, neko može da protjera srpsku crkvu i uzme svete mošti Vasilija Ostroškog i srpske manastire, tako nešto bi moglo kroz sedam dana da se desi i na Kosovu. “Oni bi to radili sa našim hramovima na Kosovu, vjerovatno bi se slično dešavalo i u Hrvatskoj. To je model koji se već desio u Ukrajini. Milo Ðukanović nije ideolog toga, on je običan izvršilac”, rekao je Popović. On je dodao da je Ðukanović “ucijenjen izvršilac zbog svojih kriminalnih radnji”. “Đukanović je poznat kao najveći kriminalac u Evropi. On mora da ispunjava sve zadatke koje mu narede sa Zapada njegovi nalogodavci, jer zna se da je duboko povezan s njima. To je zajednička šiptarsko-đukanovićevska akcija, koja je zločinačka prema srpskom narodu i državi”, smatra Popović.\nAmbasador Srbije Zoran Bingulac pozvan je danas na razgovor u Ministarstvo inostranih poslova Crne Gore zbog kontinuiranih negativnih izjava državnih i drugih zvaničnika Srbije o unutrašnjim pitanjima Crne Gore.\nIz Ministarstva inostranih poslova saopšteno je da je sve “kulminiralo izjavom ministra za inovacije i tehnološki razvoj Srbije Nenada Popovića”.\nDržavni sekretar u Ministarstvu inostranih poslova Crne Gore Zoran Јanković ocijenio je kao zabrinjavajuće i neprimjerene izjave ministra u Vladi Srbije, te izrazio očekivanje da će se zvanični Beograd ograditi od njih.\nЈanković je ocijenio kao neprimjerenu intenzivnu i negativnu kampanju koja se neopravdano i bez argumenata vodi u Srbiji povodom nacrta zakona o slobodi vjeroispovijesti ili uvjerenja i pravnom položaju vjerskih zajednica u Crnoj Gori.\nMinistar za inovacije i tehnološki razvoj Srbije Nenada Popovića je za TV Pink rekao da je predsjednik Crne Gore Milo Đukanović najveći kriminalac u Evropi, a da je crnogorski režim zločionački.\nOn je rekao da najavljeno usvajanje zakona o slobodi vjeroispovesti u Crnoj Gori, kojim se predviđa i oduzimanje imovine Srpske pravoslavne crkve, neprijateljski čin, napad na SPC, na srpski narod i državu Srbiju.\n“Oni bi to radili sa našim hramovima na Kosovu, vjerovatno bi se slično dešavalo i u Hrvatskoj. To je model koji se već desio u Ukrajini. Milo Ðukanović nije ideolog toga, on je običan izvršilac”, rekao je Popović.\n“Đukanović je poznat kao najveći kriminalac u Evropi. On mora da ispunjava sve zadatke koje mu narede sa Zapada njegovi nalogodavci, jer zna se da je duboko povezan s njima. To je zajednička šiptarsko-đukanovićevska akcija, koja je zločinačka prema srpskom narodu i državi”, smatra Popović.


Mreža za upravljanje rizikom i vanrednim situacijama - Beogradski Portal\nGradska opština Vračar poslednjih pet godina intenzivno radi na unapređenju položaja osoba sa invaliditetom. Sprovodimo brojne aktivnosti na unapređenju pristupačnosti objekata javne namene, javnih površina i informacija i komunikacija. Kroz stalnu saradnju sa udruženjima osetljivih grupa, pre svega osoba sa invaliditetom, prepoznaje potrebe i zahteve različitih grupa i kroz zajedničke projekte rešava njihove probleme. Kao jedna od prepoznatih potreba jeste jačanje inkluzije osoba sa invaliditetom u sistemu smanjenja rizika od katastrofa.\nDanas je svečano potpisan Sporazum o saradnji Grada Kraljeva i Gradske opštine Vračar u oblasti zaštite i ostvarivanja prava osoba sa invaliditetom u smanjenju rizika od katastrofa i poslova razvoja civilne zaštite.\n„Danas uspostavljamo saradnju sa Gradom Kraljevom i udružujemo se sa njim, pre svega radi jačanja kapaciteta naših lokalnih samouprava i pružanja kvalitetnijih usluga u oblasti bezbednosti zajednice i smanjenja štetnih posledica, kao i povećanje vidljivosti i učešća osoba sa invaliditetom u smanjenju rizika od katastrofa. Verujem da će saradnja da bude uspešna i na obostranu korist i zadovoljstvo, a što je najvažnije, da bude u korist naših najugroženijih sugrađana kojima je potrebna dodatna podrška. I dosadašnje zajedničke aktivnosti koje smo zajedno spoveli u vreme korona virusa su bile od značaja za naše sugrađane, a sada kada je saradnja formalna, biće još efektnija i efikasnija. Sa jedne strane, Kraljevo ima iskustva u upravljanju vanrednim situacijama i smanjenju rizika od katastrofa. On je nažalost imao priliku da se suoči sa razornim zemljotresom, katastrofalnim poplavama i požarima. Stoga, Kraljevo može Gradskoj opštini da pruži znanja i stučne savete i pomoć u ovoj oblasti. Sa druge strane mi imamo dosta iskustava, aktivnosti iza nas kojima smo unapređivali položaj osoba sa invaliditetom, njihovu inkluziju, kao i pristupačnost informacija i usluga,a što sa velikim zadovoljstvom stavaljamo na raspolaganje Gradu Kraljevu. Svakako kroz ovu saradnju očekujemo primenu novih, inovatinih rešenja kojima ćemo povećati bezbednost svih naših sugrađana, kada je reč o vanrednim situacijama“, rekao je akademik prof.dr Milan A. Nedeljković predsednik Gradske opštine Vračar.\n„Naša Kancelarija za osobe sa invaliditetom sarađivala sa Odeljenjem za civilnu zaštitu Grada Kraljeva koje je iskazalo želju da prilagodi informacije gluvim osobama, te je preko Kancelarije pružalo informacije o merama uvedenim u vanrednom stanju, od značaja za Kraljevčane, prevedene na srpski znakovni jezik. Ova zajednička aktivnost predstavlja i početak neformalne saradnje sa Kraljevom.\nOno što je značajno za inkluziju osoba sa invaliditetom u sistem vanrednih situacija jeste i osnivanje Stručno operativni tima za pomoć osobama sa invalidietetom koji čine predstavnici udruženja osoba sa invaliditetom.\nKada su u pitanju prirodne katastrofe i vanredne situacije, kao što su na primer zemljotresi i požari, deca su takođe osetljiva grupa. I obrazovne ustanove treba da odgovore na izazove i rizike. Od velikog značaja je učešće obrazovnih ustanova u ovakvim aktivnostima, a sve u cilju podizanja spremnosti tih ustanova na rizike od elementarnih nepogoda. Zato smo krajem 2021. godine formirali Tim za podršku obrazovnim ustanova za jačanje otpornosti na rizike od katastrofa koji pored predstavnika Opštine čine predstavnici škola, poverenici za civilnu zaštitu i Crveni krst Vračar“, izjavio je Darko Milenković član Veća Opštine Vračar.\n„Na ovaj način želimo da učinimo naše škole bezbedne i decu sigurnim u njima, kada se desi neka vanredna situacija-požar ili zemljotres. Započeli smo sa edukacijom nastavnog osoblja kako da reaguju u vanrednim situacijama, kako da zaštite decu, sprovedu evakuaciju do bezbednog mesta okupljanja“, poručio je Nikola Jelenković šef Kabineta predsednika Opštine.\nU ovoj oblasti sarađujemo sa gradom Kraljevom, koji nam pruža određena znanja, s obzirom da imaju najviše iskustva kada je reč o katastrofama.U planu je da zajedno, 13.oktobra uradimo vežbu evakuacije u svim osnovnim školama i tako obeležimo Međunadni dan smanjenja rizika od katastrofa.\nOpština će i narednom periodu nastaviti sa inkluzivnim aktivnostima u ovoj oblasti i trudiće se da stalno ukazuje na značaj inkluzije u sistemu smanjenja rizka od katastrofa.


elektronsko upravljanje dokumentima : Južne vesti\nNaredne godine Vlasotinčani će dokumente dobijati na jednom šalteru\n12:58, 27. 11. 2019.\nUmesto da, nakon podnošenja zahteva za neki dokument, idu od kancelarije do kancelarije kako bi im se on izdao, Vlasotinčani će od sredine 2020. godine to moći da urade na jednom mestu u Uslužnom centru. Za uvođenje jedinstvenog upravnog mesta ova Opština je od Ministarstva državne uprave i lokalne samouprave dobila 6,5 miliona dinara.\nPreševo u sistemu "eBeba"\n12:28, 26. 2. 2019.\nOd 25. januara opština Preševo priključena je jedinstvenom upravnom mestu "eBeba" gde se mogu podnositi zahtevi za ostvarivanje prava na roditeljski dodatak. Početkom decembra prošle godine na sistem za elektronsku prijavu novorođenčadi u Zdravstvenom centru Vranje roditeljima je omogućena elektronska prijava za još 6 opština činjskog okruga\nGužve za elektronske potpise zbog završnih računa\n12:37, 23. 2. 2016.\nKako je kraj februara rok da firme i preduzetnici predaju svoj finansijske izveštaje Agenciji za privredne registre, a od ove godine to mogu učiniti isključivo elektronskim putem, u Nišu su česti redovi u MUP-u za izdavanje elektronskih potpisa.\nElektronski kartoni u Dimitrovgradu\n09:28, 26. 8. 2013.\nDom zdravlja počeo je sa uvođenjem elektronskih zdravstvenih kartona čime će se olakšati lečenje i ostvariti i direktna povezanost sa apotekama, bolnicama i Fondom zdravstvenog osiguranja.\nVirtuelni matičar "bez posla" u Vranju\n14:50, 16. 7. 2013.\nIako već 2 godine preko zvaničnog sajta Grada Vranja postoji mogućnost naručivanja dokumenata, opciju „virtuelni matičar“ Vranjanci gotovo da i ne koriste, a ove godine stiglo je svega 6 elektronskih zahteva.\nPredstavljana elektronska uprava u Nišu\n11:36, 27. 2. 2013.\nUkoliko gradske uprave na svojim sajtovima uvedu "elektronske šaltere", građani Niša ubuduće bi mogli da umesto čekanja u redu dobiju potrebna dokumenta uz nekoliko klika kompjuterskim mišem.\nElektronsko upravljanje dokumentima u Nišu\n16:23, 24. 2. 2011.\nGrad Niš dobio 5 miliona dinara za uvođenje sistema za elektronsko upravljanje dokumentima.


KLAN IZ CRNE GORE PLANIRAO DA „SLOMI RUKE I NOGE“ SUDIJI Muškarci koji su pokušali da ubiju Zvicera, sudiju pratili po Kotoru, kovali plan i za likvidaciju TUŽIOCA I POLICAJCA – UDARNA VEST . rs\nsubota, 14. avgusta, 2021 subota, 14. avgusta, 2021 6 min read UdarnaVest .rs\nSudija Uskoković, prema prikupljenim dokazima, na meti kriminalne grupe našla se zbog toga što sudi Đukiću i njegovoj kriminalnoj grupi zbog ubistva Baranina Jovana Klisića i ranjavanja Velizara Gardaševića, prvog dana novembra 2019. godine.\n– U cilju realizacije svog kriminalnog plana, Brajović je, prema prikupljenim dokazima, pratio sutkinju i njena kretanja po Podgorici, fotografisao njene dolaske i odlaske s posla, dok je osumnjičeni Dudić, koji je bio zadužen da sutkinji polomi noge i ruke, pratio njena kretanja po Kotoru, gde je, prema dokazima i trebalo da bude napadnuta. Dudić je, prema dokazima, sutkinji trebalo metalnom šipkom da polomi noge i ruke, a potom predmet izvršenja dela baci u more – saopštio je izvor “Vijesti”.\nPrema do sada prikupljenim dokazima, organizator ove kriminalne grupe – Stefan Đukić, ponudio je milion evra da se podmiti jedan bivši vladin funkcioner, koji je zauzvrat trebalo da inicira smene specijalnih tužilaca. Sagovornik “Vijesti” navodi da je ovaj to odbio da učini.\ncrnagora, Hapsenje, Kavcani, PolicijaCG, Skaljarci\nNOVA PRAVILA ZA ULAZAK U SLOVENIJU: Uvode se ograničenja i za putnike koji su samo u tranzitu


Fiskalni savet: Nova međunarodna recesija dovešće do velikog pada životnog standarda u Srbiji zbog visokog javnog duga - Jutarnji GLASnik\nKljučni potezi koje Vlada Srbije treba da preduzme u narednom periodu kako bi održala dobro skockan budžet su smanjenje javnog duga, reforma javnog sektora, odnosno javnih i državnih preduzeća, kao i veći rast privrede.\nOvo je siže preporuka Fiskalnog saveta, sa profesorom Pavlom Petrovićem na čelu, koji će biti predstavljen na Kopaonik biznis forumu od 4. do 7. marta. Okosnica analize Fiskalnog saveta je reforma javnog sektora i, kako su naveli autori, „zaključavanje“ uravnoteženog budžeta u Srbiji.\n– Javne finansije još uvek nisu bezbedne jer je javni dug i dalje previsok. Za zemlje poput Srbije, gornja granica održivog javnog duga je oko 50 odsto BDP-a, a sve preko toga predstavlja zonu povećanog rizika. Ukoliko bi Srbija novu međunarodnu recesiju, koja će u dužem roku nesumnjivo ponovo doći, dočekala sa tako visokim javnim dugom, to vrlo lako može da dovede do ozbiljne fiskalne krize praćene velikim padom životnog standarda građana – upozorava Fiskalni savet.\nPrema njihovim rečima, da bi javni dug pao na ispod 50 odsto BDP-a, minus u državnoj kasi ne sme da pređe 0,5 odsto BDP-a najmanje još pet godina.\n– Takođe, još uvek postoje ogromni fiskalni rizici koji mogu iznutra da ugroze javne finansije. Oni najvećim delom dolaze iz nereformisanog javnog sektora, pre svega javnih i državnih preduzeća, brojnih tužbi pred domaćim i međunarodnim sudovima koje imaju različiti poverioci, ali i usled produženog trajanja privremenih mera fiskalne konsolidacije, kao što je umanjenje penzija – navodi Fiskalni savet.\nNišta manje važno nije ni to da privredni rast mora biti mnogo veći, uz važnu napomenu Saveta da on ne sme da se oslanja na povećanu državnu potrošnju.\n– Ideje da Srbija može održivo da poveća privredni rast povećanjem državne potrošnje su pogrešne i više puta demantovane. Tako je nakon 2009. privredni rast Srbije bio najniži upravo u godinama kada je i deficit bio najveći. Usled previsoke potrošnje države i brzo rastućeg javnog duga, pretila je neposredna opasnost od izbijanja duboke krize – ističu predstavnici Fiskalnog saveta.\nKako navode, verovatno najvažnija mera za povećanje investicija i privrednog rasta u Srbiji je poboljšanje investicionog ambijenta, a u okviru toga vladavina prava.\n– Najveći manjak investicija u privredi Srbije utvrdili smo kod malih i srednjih preduzeća. Za investicije ovog dela privrede od presudnog značaja je pravna zaštita, koju velika preduzeća i strani investitori lakše ostvaruju – navodi Savet.\nOni smatraju i da je kod javnih preduzeća najvažnija reforma EPS-a koja se godinama odlaže. Takođe, Fiskalni savet napominje i da su javne investicije, koje u Srbiji iznose svega tri odsto BDP-a, nedovoljne i ne doprinose dovoljno privrednom rastu.\nKako iskoristiti suficit budžeta\nFiskalni savet je istakao da u slučaju dugoročnog suficita postoji nekoliko dobrih načina da se taj višak budžetskih sredstava iskoristi.\n– Moguće je razmotriti smanjenje poreskog opterećenja rada, dodatno investirati u javnu i komunalnu infrastrukturu ili jednostavno brže smanjivati javni dug. To je dobra osnova za podsticaj privrednom rastu u srednjem i dugom roku – zaključuje Fiskalni savet.\nIzvor: Blic, S. Gavrić\nTagged FISKALNI SAVET, JAVNI DUG


FK "Jedinstvo" Brčko, u drugoj ligi\nHome Sport Fudbal FK “Jedinstvo” Brčko, u drugoj ligi\nFK “Jedinstvo” Brčko, u drugoj ligi\nFudbalski klub “Jedinstvo” Brčko, kao prvoplasirana ekipa regionalne fudbalske lige grupa istok iz prethodne sezone, igraće u ovoj sezoni u drugoj ligi Fudbalskog saveza Republike Srpske-grupa Istok, zajedno sa fudbalskim klubovima iz Brčkog: “Lokomotivom”, koja je završila prošlu sezonu na osmom i FK “Ilićkom 01” koja je bila četvrta na tabeli druge lige.\nFudbaleri “Jedinstva” su već prošli prvu prozivku (19 igrača), koju je obavio iskusni pedagog Milenko Radić, napravili nekoliko treninga i juče odigrali u Srebreniku prvu kontrolnu utakmicu. Drugu će odigrati u petak na svom stadionu gdje dočekuju prijatelje iz Gunje, fudbalere “Jadrana” koji još uvijek ne mogu koristiti svoj stadion oštećen prošlogodišnjim poplavama.\n“Prvotimska slika “Jedinstva” još nije kompletna”, – rekao je u izjavi za Radio Brčko Milenko Radić, napominjući da će do kraja prelaznog roka koji traje do 2. avgusta, sastav ekipe doživjeti još promjena i prinova.\nU drugoj fudbalskoj ligi nastupajuće sezone, koja počinje 15. avgusta, igraće 16 klubova. Prvih 15 utakmica biće realizovano do 22. novembra, a u prvom kolu Brčaci gostuju u Pučilama na terenu “Gorice”; u drugom kolu dolazi “Podrinje” iz Janje, u trećem Jedinstvo putuje na Sokolac, a u četvrtom kolu ljubitelji fudbala vidjeće derbi između Jedinstva i Lokomotive, a u petom derbi između “Ilićke 01” i Jedinstva.\nPrethodni postDogodilo se na današnji dan – 22. jul\nSledeći postPobjednik u Dota 2 turniru odnosi preko 6 miliona dolara


Apel JKP-a "Vodovod i kanalizacija" - jKp Vodovod i kanalizacija Novi Sad\nApel JKP-a “Vodovod i kanalizacija”\nObaveza nam je da građane zamolimo da stalno imaju na umu značaj pijaće vode i još jednom apelujemo na sve naše korisnike da vodu troše racionalno.\nPotrošnja hladne vode iz gradskog distributivnog sistema znatno je veća od uobičajene za ovaj period godine. Sremska strana grada troši 70% više vode nego inače, a ovoj situaciji svakako je doprineo i nagli porast temperature vazduha i migracija većeg dela novosađana na vikendice i kuće na toj strani Dunava.\nS tim u vezi, vrlo je verovatno da će problem u urednom vodosnabdevanju imati stanovnici prigradskih naselja koji su na rubnim delovima mreže jer se mahom radi o objektima u individualnom stanovanju u kojima je potrošnja generalno povećana.\nJKP „Vodovod i kanalizacija” naglašava da aktivnosti kao što su navodnjavanje poljoprivrednih površina, zalivanje zelenih površina, punjenje individualnih rezervoara, bunara i bazena, polivanje i hlađenje pločnika, terasa i dvorišta, pranje vozila, zloupotreba hidranata i slično, predstavljaju nenamensku i neracionalnu potrošnju vode za piće i sve navedeno za posledicu može imati povremeno nešto slabiji pritisak, kao i nestanak vode u rubnim delovima mreže.\nFabrika vode radi svojim punim kapacitetom i proizvodi 1.250 litara vode svake sekunde, bez ikakvih tehničkih smetnji.\nSituacija koja je trenutno prisutna u Futogu i Veterniku isključivo je posledica nesolidarnog odnosa sugrađana međusobno.


Susret ministra Mu�i�a i ambasadora Kuvajta u BiH\nFederalni ministar za izbjeglice i raseljene osobe Edin Muši� susreo se danas s amabasadorom Kuvajta u našoj zemlji Mohammedom Khalafom sa kojim je razgovarao o aktivnostima ovog ministarstva, s posebnim osvrtom na Revidiranu Strategiju BiH u provedbi Aneksa VII. Ocijenjeno je da je rije� o veoma va�nom dokumentu koji je klju� za rješavanje problema izbjeglih i raseljenih osoba u BiH.\nRazgovarano je i o potrebama ministarstva u zbrinjavanju interno raseljenih osoba, te rekonstrukciji stambenih objekata. Dogovoreno je da ministarstvo dostavi prijedlog kojeg �e ambasador Khalaf uputiti vladi njegove zemlje kako bi se osigurala pomo� pri realizaciji planova i prioriteta ministarstva, ali i op�enito rješavali problemi povratka u BiH.\nAmbasador Khalaf obe�ao je i da �e zatra�iti pomo� Vlade Kuvajta u saniranju šteta izazvanih poplavama u našoj zemlji. Ministar Muši� iskoristio je ovu priliku da se ambasadoru zahvali na nesebi�noj pomo�i koju on, Vlada i narod Kuvajta pru�aju Bosni i Hercegovini.


Šesti dan štrajka glađu: Obradović traži sat vremena na RTS - NOVA portal\nŠesti dan štrajka glađu: Obradović traži sat vremena na RTS\nPolitika Autor:Fonet15. May. 202013:14 > 13:15\nLider pokreta Dveri Boško Obradović izjavio je danas da bi omogućavanje njemu i njegovom stranačkom kolegi Ivanu Kostiću da u šezdesetminutnoj emisiji uživo, na Radio televiziji Srbije, u večernjem terminu, obrazlože razloge za štrajk glađu, bio značajan korak u početku dijaloga i prevazilaženja političke krize.\n“Ako ovog koraka nema onda vidimo da je vlast spremna na sve samo da se ne bi čula druga strana, da građani ne bi mogli da čuju glas opozicije”, rekao je Obradović na konferenciji za novinare ispred Doma Narodne sakupštine, gde šest dana štrajkuje glađu.\nObradović je pitao vlast šta je sporno u prva četiri njihova zahteva koji se odnose na poštovanje Rezolicije 1244 i Ustava Srbije po pitanju Kosova i Metohije, neselektivno funkcionisanje tužilaštva i sudova, zaštitu Srba u regionu i Srpske pravoslavne crkve i slobodu medija.\n“Sva četiri naša zahteva ne mogu da se ostvare ako se ne ostvari naš ključni, peti zahtev, koji se tiče konstruktivnog dijaloga između vlasti i opozicije, odlaganja\nizbora i dogovoroa o novom izbornom terminu koji bi bio sproveden uz slobodne i poštene izbore”, rekao je Obradović.\nOn je istakao da bi se tek odlaganjem izbora stekli uslovi da se i drugi njihovi zahtevi ispune i ocenio i da su “prva četiri zahteva test za vlast da pokaže svoje pravo lice”.\nObradović je rekao i da su uputili zahtev generalnom sekretaru Skupštine Srbije da izabrani lekarski tim Dveri može uvek da dođe na njihov poziv i da ih poseti, kao i da će tražiti da može da ih poseti i sveštenik Srpske pravoslavne crkve i ukoliko budu želeli i da ih pričesti.\nObradović je ocenio da je jučerašnje saopštenje generalnog sekretara Skupštine Srbije “licemerno”, da on “zloupotrebljava svoju funkciju, manipuliše i laže” i naveo da vlast očigledno namerno želi da spreči da njemu i Kostiću dođe najbliža rodbina i saradnici da se ne bi videlo da imaju podršku. Kao i da se režim šest dana nije oglasio o njihovom štrajku glađu i ocenio da to govori da su “ušli u fazu totalnog prećutkivanja i ignorisanja svega što se dešava” ispred Doma Narodne skupštine.\n“Ogradom i sprečavanjem ljudi da nam priđu, pozdrave nas ili podrže žele da pošalju sliku da smo usamljeni u našim zahtevima”, rekao je Obradović.\nPrema njegovim rečima, pravosudne institucije mogu da ubrzaju završetak štrajka tako što bi donele odluku o poništavanju protivustavnog nastavka izbornog procesa.\nObradović je rekao da je sve komentare predstavnika opozicije sa različitog političkog spektra doživeo kao dobronamerne, ali je dodao da “ne vidi da ćutanjem,\ntvitovanjem i sedenjem kod kuće može da se izbore za slobodne i poštene izbore”.\nKomentarišući aktuelnu situaciju u Crnoj Gori, naglasio je da je to jedina država u savremenioj Evropi koja sudi visokom crkvenom dostojanstveniku, što govori o razmerama progona kojima su izloženi Srpska pravoslavna crkva i pravoslavni vernici.\nObradović smatra da je to “početak kraja i da se Milo Đukanović približava svom završetku”.


GayEcho - Mudrost: Bezbednosni rizik i Parada ponosa\nBezbednosni rizik i Parada ponosa\n21. 09. 2012. | Peščanik | Filip Ejdus\nTagovi: Srbija gej parada kolumna policija politički Peščanik\nKada je prošle godine iz bezbednosnih razloga zabranjena Parada ponosa, u jednom delu javnosti ova odluka je doživljena kao “kapitulacija” države pred nasilnim ekstremistima. Ipak, utisak je da je najšira javnost uglavnom prihvatila argument po kome je bezbednost važnija od ustavom zagarantovanog prava na javno okupljanje. Ukoliko se pažljivije analizira bezbednosni diskurs ključnih aktera, moguće je uočiti razliku između dve narativne strategije koja je do sada prolazila neopaženo.\nSa jedne strane, predstavnici LGBT zajednice i deo liberalne javnosti insistirao je na tome da nasilni ekstremisti predstavljaju pretnju ne samo za najavljeni skup već i za samu državu. Još pre otkazivanja, Goran Miletić iz organizacionog odbora Parade, upozoravao je da su javni skupovi protivnika Parade uvijeni “u masku verskih skupova, šetnji, ali iza kojih se može kriti nešto što može biti pretnja po bezbednost“ (Press 27.9.2011). Nakon zabrane, Miljenko Dereta iz Građanskih inicijativa bio je još eksplicitniji kada je napisao: “Hajde da im više ne tepamo ,’pokret’, otačastveni ili narodni, navijači, ekstremisti, huligani, ekstremna desnica, klerofašisti….Na delu je terorizam.” (Politika 4.10.2011.)\nSa druge strane, država je čitavu temu stavila u potpuno drugačiji narativni okvir. Umesto pozivanja na ‘bezbednosne pretnje’, predstavnici države su u slučaju Parade ponosa upotrebljavali rečnik ‘bezbednosnih rizika’. Tako je već u avgustu 2011. ministar Ivica Dačić izjavio da “Ukoliko neka društvena grupa ili organizacija želi da organizuje neki javni skup, MUP je u obavezi da taj javni skup obezbedi. Sigurno je i da ovog puta postoje ozbiljni bezbednosni rizici pri organizaciji Parade ponosa” (Pravda 16.8.2011.). Sindikat policije, koji se takođe u međuvremenu usprotivio organizovanju Parade, saopštio je da ona ne bi trebalo da se održi jer “postoje bezbednosni rizici po građane i policiju” (Politika 31.8.2011.). Zajedno sa organizacijom Dveri oni su pozvali državu da pokaže “svest o bezbednosnom riziku i da odustanu od održavanja Parade ponosa” (Press 23.9.2011.). Milan Marković, ministar za državnu upravu i lokalnu samoupravu, takođe je smatrao da je “Činjenica da parada nosi određene izazove i rizike” (Press 17.8.2011.). Konačno, zbog velikog bezbednosnog rizika sazvana je i vanredna sednica Saveta za nacionalnu bezbednost koji je doneo odluku da se svi ‘skupovi’ zabrane. Narativ o bezbednosnim rizicima bio je očigledno centralna osa državnog diskursa o Paradi.\nIako na prvi pogled može delovati kao nebitna semantička razlika, referisanje na bezbednosne rizike umesto na bezbednosne pretnje, razotkriva ne samo fundamentalne principe na kojima počiva ‘borba’ države sa nasilnim ekstremistima, već ukazuje i na razloge zbog kojih je ova borba do sada bila neuspešna. Pretnja podrazumeva jasno definisanu opasnost i obavezu države da istu otkloni. Za razliku od toga, rizik se uvek odnosi na mogući scenario izazivanja nenamerne štete u budućnosti koji se ne može sa izvesnošću predvideti niti u potpunosti otkloniti. Ono što država može da radi kada su u pitanju bezbednosni rizici, jeste samo to da ih procenjuje, smanjuje verovatnoću da se oni materijalizuju, kao i da se pripremi da kada do toga dođe, šteta bude što manja. Ne radi se dakle samo o nebitnoj semantičkoj razlici između dva termina, već o elementarnoj epistemološkoj razlici između dva načina spoznaje opasnosti, iz kojih posledično proizilaze različite praktične politike bezbednosti.\nRazume se da određene opasnosti zaslužuju da budu tretirane kao bezbednosni rizici. Zemljotresi, poplave, požari i industrijske katastrofe predstavljaju neke od primera bezbednosnih rizika koje je jako teško predvideti, a nemoguće u potpunosti otkloniti. Jedino što država ovde može da učini jeste da proceni njihovu verovatnoću, kao i da sprovodi mere predostrožnosti kako bi se ova verovatnoća i naneta šteta umanjili. Međutim, postavlja se pitanje zbog čega su pretnje i upotreba nasilja, koje su u Srbiji prethodnih godina orkestrirale dobro poznate ekstremno-desničarske organizacije, tretirani kao bezbednosni rizik. Zbog čega je država ove organizacije izbegavala da označi kao bezbednosnu pretnju i da u skladu sa tim angažuje svoje obaveštajne, policijske i pravosudne ustanove kako bi je otklonila? Umesto toga, konkretne organizacije i dobro poznati pojedinci koji u njihovo ime javno i otvoreno prete nasiljem, označavaju se bezbednosnim rizikom i na taj način pretvaraju u depersonalizovanu verovatnoću. Kako je moguće da se nakon masovnog nasilja 2010. godine koje je evidentno bilo veoma dobro koordinisano iz centara koji nikada nisu sankcionisani i razmontirani, država i dalje ponaša kao da ima posla sa šumskim požarom? Da li se radi o koketiranju sa biračkim telom za koje se pretpostavlja da je naklonjenije stavovima ovih nasilnih grupacija, sprezi političko-bezbednosnog aparata sa političkim podzemljem, ili pak o pukoj nemoći države da se sa ovom opasnošću uhvati u koštac? Da li će neko snositi odgovornost za političke posledice ovog fijaska unutrašnje bezbednosne politike?\nUmesto da dobijemo odgovore na ova pitanja, opet nam se uoči najavljene Parade ponosa serviraju magloviti narativi o velikim bezbednosnim rizicima. Premijer Ivica Dačić je pre neki dan ponovio priču da “Ako bude bezbednosnih rizika i procena da će doći do velikih nereda, sigurno je da će policija preduzeti određene mere, imajući u vidu da nije samo šetnja u pitanju već manifestacija od nekoliko dana” (Blic 15.9.2012). Kao i prošle godine, opet se dakle strateški zloupotrebljava narativ rizika kako bi se zamaglila pretnja, a država unapred amnestirala od odgovornosti za eventualni neuspeh u njenom otklanjanju. Ako se ovako nastavi, ne bi me čudilo ako bi se zaštita Parade ponosa prenela u nadležnost Sektora za vanredne situacije, a u pomoć pozvali ruski kanaderi da gase požar koji su na ulicama grada Beograda razbuktali vetar i “bezbednosni rizici”.\nGlasaj: 3,67 Ocena: (Glasova:3)


Legendarni fudbaler brani FSS: Kokeza nije kriv za neuspeh Srbije! - Povezane vesti - Naslovi.net\nLjubinko Drulović, bivši selektor Srbije i šampion Evrope sa omladinskom selekcijom, govorio je o aktuelnoj situaciji u srpskom fudbalu. Srbija ni posle 20 godina nije otišla na EURO i sledi analiza svega (ne)urađenog. Prvi je sve pokrenuo, odnosno… »\n"Nikad neću govoriti protiv Fudbalskog saveza Srbije i ljudi koji tamo rade" "Nikad neću govoriti protiv Fudbalskog saveza Srbije i ljudi koji tamo rade" Veliku buru u javnosti diglo je otvoreno pismo Nemanje Vidića. Legendarni kapiten Srbije žestoko… »\nDarko Kovačević, proslavljeni srpski fudbaler, stao je u odbranu vrha Fudbalskog saveza Srbije posle kritika Nemanje Vidića. Posle kraha na putu na EURO, bivši as Mančester junajteda uputio je niz kritika za rukovodstvo na čelu sa Slavišom Kokezom… »\nKovačević brani FSS: Kokeza nije kriv za neuspeh\nZanimljive reči nekadašnjeg selektora reprezentacije Srbije. Ljubinko Drulović je uspeo svojevremeno da sa omladinskom reprezentacijom Srbije osvojio zlato na EP u Litvaniji 2013. godine. U jeku velikih napada na Fudbalski savez Srbije, oglasio se i… »\nPosle Slavoljuba Muslina javio se još jedan bivši selektor i prokomentarisao aktuelnu situaciju u srpskom fudbalu. Srbija ni posle 20 godina neće igrati na Evropskom prvenstvu, a Ljubinko Drulović smatra da bi istorija bila drugačija da je on ostao… »\nNekadašnji selektor omladinske reprezentacije Srbije Ljubinko Drulović prokomentarisao je trenutno dešavanje u srpskom fudbalu. Iskusni stručnjak je istakao da bi se Srbija kvalifikovala na EURO da je ostao selektor. – Ušao sam u istoriju kao neko… »\nBIVŠI selektor reprezentacije Srbije Ljubinko Drulović osvrnuo se na sve što se dešava u srpskom fudbalu u poslednje vreme. Ovaj 52-godišnji stručnjak je u razgovoru za "Alo" istakao kako smatra da bi se Srbija kvalifikovala na Evropsko prvenstvo da… »\nMnogi su prethodne nedelje mogli sa gorčinom da dočekaju saopštenje Marka Pantelića kao odgovor Fudbalskog saveza Srbije Nemanji Vidiću. Nekadašnji legendarni reprezentativac i kultna ličnost Mančester junajteda, Nemanja Vidić, oglasio se… »\n"To je najveći problem u našem fudbalu", dodaje šampion s Orlićima iz 2013. godine. Odavno u srpskom fudbalu nešto nije odjeknulo kao otvoreno pismo Nemanja Vidića. Nekadašnji kapiten Crvene zvezde i jedan od najvažnijih fudbalera u istoriji… »\nNe smiruje se fudbalska bura: Drulović: "Da sam ostao selektor, danas bismo imali tim!" Kovačević: "Što ste smenili…\nBura u srpskom fudbalu se ne stišava i kako stvari stoje, moraće da prođe još dosta vode Savom i Dunavom kako bi se sve sredilo. Već zategnutu situaciju u srpskom fudbalu, ustalasalo je otvoreno pismo Nemanje Vidića u kojem se kritikuje rad… »\nGlas Amerike pre 21 minutajoš 73 povezane\nIvana negativ Pre 7 godina vodila ćerku kod Mike Aleksića: Ispričala šta se desilo kada su zakasnile na audiciju!\nKurir pre 51 minutajoš 11 povezanih


Dobojski Info - DOBOJ: Zagovarati "STEM" kompetencije\nDOBOJ: Zagovarati "STEM" kompetencije\nponedeljak, 07 avgust 2017 11:54\nDoboj, `STEM` /nauka, tehnologija, inženjering, matematika/ kompetencije, Siniša Simić, Američki kutak Doboj,\nDirektor Američkog kutka Doboj Siniša Simić kaže da BiH kao društvo ima ograničene mogućnosti da pruži mladima da prate savremene tokove informacionih tehnologija /IT/, kao i naučna i tehnička dostignuća u izvođenju nastave.\n"Kvalitetna tehnološka oprema je u velikom dijelu uskraćena učenicima u redovnom nastavnom procesu, dok savremene zemlje zagovaraju `STEM` /nauka, tehnologija, inženjering, matematika/ kompetencije", rekao je Simić Srni.\nOn kaže da Američki kutak raspolaže specijalnim setovima za eksperimente, koja su projektnim aktivnostima nabavljena iz SAD, i koja kao pomoć u izvođenju nastave koriste dobojske gradske i područne osnovne škole.\n"Riječ je o opremi za eksperimente iz oblasti elektronike, mašinstva, fizike i hemije, koji su prilagođeni za učenike od prvog do petog razreda", istakao je Simić i dodao da, osim opreme, Kutak nabavlja i naučne i dokumentarne filmove koji obuhvataju materiju predviđenu nastavnim planom.\nSimić je naglasio da su učenici dobojskih osnovnih škola bili među prvima u BiH koji su imali priliku da nastavno-obrazovne sadržaje vide u tri-de tehnologiji i da se u prostorijama Kutka već godinama organizuje dio časova Istorije, uz obezbijeđene setove sinhronizovanih nastavno-dokumentarnih sadržaja.\nOn je rekao da u realizaciji projektnih aktivnosti Kutku veliku pomoć pružaju Ambasada SAD u BiH i Grad Doboj.\n"Tokom septembra planiramo da organizujemo kurs za programere za mlađe uzraste. Kompletiran je profesionalni foto-studio sa video-opremom, a očekujemo isporuku tri-de štampača", naveo je Simić.\nUpotreba navedene opreme je besplatna i na raspolaganju školskim sekcijama sa ciljem da ih motiviše za projektne aktivnosti.\nOn je istakao da je korisnicima na usluzi biblioteka sa više od 900 naslova, od stručne literature do beletristike, kao i elektronske knjige.\nSimić je naglasio da će krajem septembra biti obilježeno 10 godina od osnivanja dobojskog Kutka i najavio za naredni period realizaciju mnogih aktivnosti.\nViše iz ove kategorije « Na 17 fakulteta primljeno 1.695 studenata DOBOJSKI INFO NAJAVLJUJE: Izbor Top modela "The Look of the Year" »


Izraelci pregovaraju o preuzimanju najvećeg crnogorskog šoping mola - Biznis Info\nBy BiznisInfo on\t 23/09/2021 Kompanije\nJedna od vodećih izraelskih kompanija BIG-shopping centers pregovara o kupovini podgoričkog šoping mola Delta City, saznaju Vijesti.\n– BIG izvještava da je podružnica kompanije CEEBIG.B.V u naprednim pregovorima i da će steći 100 posto dioničkog kapitala ciljane kompanije osnovane u Crnoj Gori koja posjeduje aktivan trgovački centar u Crnoj Gori. Taj centar godišnje generiše neto prihod od 7,6 miliona eura, a vrijednost ugovorene imovine je 95 miliona eura – prenose izraelski mediji.\nIz Delta Cityja u ponedjeljak nisu željeli da komentarišu informacije o prodaji.\nDelta City u Podgorici prodat je za 75 miliona eura, od čega je 60 miliona cijena objekta, a nešto manje od 15 miliona je potrošeno na bankarske zajmove. Podgorički šoping mol zauzima površinu od 24 hiljade metara kvadratnih.\nOsim toga, ima oko 25 trgovačkih centara u Sjedinjenim Američkim Državama (SAD), 11 centara u Srbiji i tri logistička centra u Francuskoj. Sjedište kompanije se nalazi u Izraelu, a ima dva dodatna sjedišta u SAD-u i Srbiji.


NK ČELIK: SAOPŠTENJE UG UJEDINJENI ROBIJAŠI\nSAOPŠTENJE UG UJEDINJENI ROBIJAŠI\nPovodom posljednjih sramotnih dešavanja u Nogometnom/Fudbalskom savezu Bosne i Hercegovine i smjene selektora reprezentacije Mehe Kodre i njegovih asistenata, navijači Nogometnog kluba Čelik - Robijaši, okupljeni u UG "Ujedinjeni Robijaši", obavještavaju bh. javnost da će se pojaviti na zakazanim protestima 23. maja 2008. pred zgradom N/F SBiH u Sarajevu.\nOvim putem dajemo punu podršku u nastojanju da se konačno stane u kraj trenutnom stanju u bh. fudbalu i da zajedno sa svim zdravim snagama u našem društvu doprinesemo boljoj budućnosti "najvaznije sporedne stvari" u Bosni i Hercegovini! Ovim putem pozivamo sve Robijaše i Zenicane, koji su u mogućnosti da dodu na zakazane mirne proteste 23.maja 2008. u Sarajevu i da mirno, dostojanstveno i bez klupskih obilježja dadnu svoj doprinos ka ozdravljenju bh.nogometa/fudbala!\nObjavio/la Autor:NK Čelik blog u 19:54


Pogled na Paraćin sa Karađorđevog brda, Paraćin – Kultura na DAR\nPogled na Paraćin sa Karađorđevog brda, Paraćin\nFotografija je uslikana sa mesta koje je jako značajno za srpsku istoriju za veme vladavine Karađorđa. Sukob srpskih ustanika pod komandom Karađorđa i turske carske vojske predstavlja prvi otvoreni okršaj Srba sa regularnom vojskom Turske Carevine. Posle poraza na Ivankovcu, avgusta 1805. godine turska carska vojska napustila je svoje ložaje i preko Vezirovog brda odstupila prema Paraćinu. Srpskoj ustaničkoj vojsci koncentrisanoj na brdu iznad Paraćina, koje se danas zove Karađorđevo brdo, pridružio se odred od 200 vojnika formisan u selu Izvoru kod Paraćina. Posle zauzimanja položaja srpski ustanici su počeli da kopaju i utvrđuju šančeve i do danas očuvane. Nedaleko od ovog mesta smrtno je ranjen i komandant ondašnje turske carske vojske Hafiz-paša. Fotografija je takođe od značaja jer se na njoj nalazi Crkva Svete Trojice u Paraćinu kao i hotel „Petrus“ koji je dobio naziv po tvrđavi Petrus koja je sagrađena u 14. veku i nalazi se 11 kilometara severoistično od Paraćina.


O nama - GastroTourSerbia\nGastrotourserbia.com je internet sajt, koji domaćim i stranim turistima predstavlja Srbiju u najlepšem mogućem svetlu. “Srbija – zemlja netaknute prirode i dobrih domaćina“, kako je u svetu prepoznaju, često ostaje nepoznanica za same njene stanovnike. Naš cilj je da ovaj dobar imidž Srbije istaknemo na još viši nivo i da prvenstveno Srbe upoznamo sa Srbijom, a zatim i ceo svet. Naš portal povezuje domaćine iz svih regiona naše zemlje sa domaćim turističkim organizacijama, ali i agencijama širom sveta. Glavna ideja je da se promoviše srpska tradicionalna kuhinja i da se promovišu domaćinstva koja se bave poljoprivredom i imaju svoje proizvode.\nNa našem sajtu možete pronaći sve relevantne informacije o zanimljivim turističkim lokacijama u Srbiji, pogledati najinteresantnije ponude, upoznati se sa najlepšim predelima naše zemlje, kao i sa našom kulturom, tradicijom, istorijom. Takođe, nudimo vam mogućnost online rezervacije smeštaja. Ukoliko imate eventualne nedoumice ili su vam potrebne određene dodatne informacije, kontaktirajte nas u svakom trenutku. Odgovorićemo Vam u najbržem mogućem roku. Ukoliko se bavite turizmom, ugostiteljstvom ili sličnim vidom delatnosti, dostavite nam vaše podatke, fotografije, video prezentacije i druge vidove promotivnog materijala. Sa velikim zadovoljstvom ćemo to objaviti na našem sajtu. Naša misija je promocija naše zemlje i svih njenih potencijala, kao i spajanje potencijalnih korisnika usluga i onih koje te usluge nude. Ukoliko tražite mesto za odmor, izlet, vikend, na ovom sajtu i na našim profilima na društvenim mrežama možete pronaći sve šta vas interesuje.\nMi smo tim koji se bavi promocijom turističke ponude Republike Srbije i uz našu pomoć možete steći još više posetilaca i korisnika vaših usluga. Ukoliko imate sopstveni biznis, ukoliko se bavite turizmom i ugostiteljstvom, obratite nam se da zajedničkim snagama podignemo Vaš posao na još viši i napredniji nivo. Nudimo širok spektar usluga – izrada web sajta, optimizacija, internet marketing, brendiranje, izrade promotivnih spotova, filmova i reklama…\nTakođe, možete nas kontaktirati u vezi organizacije tura, poseta, ekskurzija i izleta na željenim destinacijama. Mi ćemo preuzeti taj deo posla i u najkraćem mogućem roku pronaći odgovarajuću destinaciju, smeštaj i prevoz i učiniti vaš odmor još lepšim, bez nervoze, gružve i stresa.


RTS :: Srbija stvara tehnologiju – slogan naše zemlje na „Džiteksu“ u Dubaiju\nTehnologija Srbija stvara tehnologiju – slogan naše zemlje na „Džiteksu“ u Dubaiju\nutorak, 19. okt 2021, 10:36 -> 11:07\nSlogan pod kojim naše kompanije nastupaju na najvećem tehnološkom događaju na svetu – „Džiteks“ u Dubaiju je „Srbija stvara tehnologiju“. Ideja je da se Srbija predstavi kao zemlja inovacija i dobrih inženjera, i da privuče nove investicije u sektoru informacionih tehnologija.\nSvet u očima tehnologije i tehnologija u rukama svetskih inovatora – tako izgleda najveći IT sajam na svetu. Na njemu i pažljivo odabranih šest startap kompanija iz Srbije koje traže svoj put do klijenata. Jedna od njih razvija veštačku inteligenciju za tržište kriptovaluta.\n„Jako je teško stvarati kontakte u vreme korone. Za poslednja četiri meseca imao sam dvadesetak sastanaka, a ovde za dva dana 50 sastanaka“, ističe Saša Ilić.\nPored njih, na sajmu poslovne prilike traži i 11 kompanija i institucija iz Srbije.\n„Bitan je naš nastup jer se naša privreda pomerila na onu koja se zasniva na inovacijama. I zbog toga sve što smo uradili – tehnološki parkovi, veštačka inteligencija, data centar Kragujevac – je sigurno mnogo bitno da se predstavi na ovom sajmu“, smatra Mihailo Jovanović, direktor Kancelarije za IT i e-upravu.\nPredstavlja se i neposrednim kontaktom sa posetiocima – kojima približava Srbiju kao dobru destinaciju za ulaganja.\n„Posebno je zadovoljstvo predtaviti Srbiju imajući u vidu da smo poslednje tri godine u sektoru IT uspeli da udvostručimo izvoz sa 700 miliona na 1.4 milijardu. Time je IT postao najveća izvozna grana i upravo su te sekvence koje najviše privlače posetioce ovde kada čuju da je neka zemlja u tako malom periodu uspela da takav rezultat ostvari“, napominje Nemanja Jevtović iz Razvojne agencije Srbije.\nRezultati novih tehnologija vidljivi su na svakom koraku u Dubaiju. Gradu koji spada u 20 najinovativnijih na svetu. Zato i ne čudi što je upravo ovde sedište najvećeg tehnološkog sajma koji svake godine poseti oko 150.000 ljudi.